cyanic-selkie/wikianc huggingface dataset:
ഇന്ത്യയുടെ സാമ്പത്തിക ചരിത്രം
മുഗൾ സാമ്രാജ്യത്തിനു ശേഷം
18-ആം നൂറ്റാണ്ടിന്റെ ആദ്യ പകുതിയിൽ, നാദിർ ഷായുടെ കടന്നുകയറ്റത്തിലൂടെ, മുഗൾ സാമ്രാജ്യം നിലംപതിച്ചുതുടങ്ങി. ഖജനാവ് ശൂന്യമാവുകയും, പതിനായിരക്കണക്കിന് ആളുകൾ കൊല്ലപ്പെടുകയും, ആയിരക്കണക്കിനു പേരെയും അവരുടെ മൃഗങ്ങളെയും അടിമകളാക്കുകയും ചെയ്തു. സാമ്രാജ്യത്തിന്റെ പതനം പുതിയ രാഷ്ട്രങ്ങളുടെ ഉദയത്തിലേക്ക് നയിച്ചു. മറാഠ സാമ്രാജ്യം ഇന്ത്യയിലെ പ്രധാന സൈനിക ശക്തിയായി. അതേസമയം വടക്ക് നവാബുമാരും തെക്ക് നിസാമും സ്വയംഭരണാവകാശം പ്രഖ്യാപിച്ചു. എന്നിരുന്നാലും, കാര്യക്ഷമമായിരുന്ന മുഗൾ നികുതി ഭരണസംവിധാനം തകരാറിലായില്ല. നികുതി വരുമാനത്തിലെ വർദ്ധനവ് 50 ശതമാനമോ അതിലധികമോ ആയി ഉയർന്നു.
ബ്രിട്ടീഷ് ഭരണം
1757 ലെ പ്ലാസി യുദ്ധത്തിൽ വിജയിച്ചതുമുതൽ ഇന്ത്യയുടെ സ്വാതന്ത്ര്യലബ്ദിവരെയുള്ള കാലഘട്ടത്തെ ബ്രിട്ടീഷ് ഭരണകാലമെന്നു വിളിക്കാം. 1757 മുതൽ 1858 വരെയുള്ള കാലം ഈസ്റ്റ് ഇന്ത്യാ കമ്പനിയുടെ അധീനതയിലും തുടർന്ന് 1947 വരെയുള്ള കാലം നേരിട്ട് ബ്രിട്ടന്റെ അധീനതയിലുമായിരുന്നു ഇന്ത്യൻ ഉപഭൂഖണ്ഡം.
1780-1860 കാലയളവിലെ കമ്പനി ഭരണം ചരക്കുത്പാദനത്തിലും അതിന്റെ കയറ്റുമതിയിലും ഒന്നാമതുണ്ടായിരുന്ന ഇന്ത്യയെ അസംസ്കൃതവസ്തുക്കൾ മാത്രം കയറ്റുമതി ചെയ്യുകയും ഉത്പന്നങ്ങൾ പുറംരാജ്യത്തുനിന്ന് വാങ്ങുകയും ചെയ്യുന്ന ഒരു സമ്പദ്ഘടനയാക്കി മാറ്റി. 1750കളിൽ ഉയർന്ന നിലവാരമുള്ള ഇന്ത്യൻ പട്ട് തുണികൾക്കും പരുത്തി തുണികൾക്കും ഏഷ്യയിലും ആഫ്രിക്കയിലും യൂറോപ്പിലുമെല്ലാം ഒരുപാട് ആവശ്യക്കാരുണ്ടായിരുന്നു. എന്നാൽ 19-ാം നൂറ്റാണ്ടിന്റെ തുടക്കത്തോടെ തുണിക്കു പകരം പരുത്തിയും പട്ടുമെല്ലാം ഇന്ത്യയിൽ നിന്ന് കയറ്റുമതി ചെയ്തു തുടങ്ങി. പതിനെട്ടാം നൂറ്റാണ്ടിന്റെ അവസാനംതന്നെ ബ്രിട്ടീഷ് കോട്ടൺ മിൽ കമ്പനികൾ ഇന്ത്യൻ തുണിയുത്പന്നങ്ങൾക്ക് ഉയർന്ന നികുതി ചുമത്താനും പകരം തങ്ങളുടെ ഉത്പന്നങ്ങൾ ഇന്ട്യയിൽ വിൽക്കാൻ വേണ്ട സഹായങ്ങൾ നൽകാനും ബ്രിട്ടീഷ് ഭരണകൂടത്തോട് ആവശ്യപ്പെട്ടുതുടങ്ങി. 1830 മുതൽ ബ്രിട്ടീഷ് കോട്ടൻ മിൽ ഉത്പന്നങ്ങൾ ഇന്ത്യൻ വിപണികളിൽ പ്രത്യക്ഷപ്പെട്ടുതുടങ്ങി. 1850 ൽ £ 5.2 മില്യൺ മൂല്യമുള്ള തുണികളുടെ സ്ഥാനത്ത് 1896 ൽ £ 18.4 മില്യൺ എന്ന അളവിൽ അവരുടെ ഇറക്കുമതി വർദ്ധിച്ചു.
കൊളോണിയൽ ഭരണം ഇന്ത്യുടെ അടിസ്ഥാനസൌകര്യ വികസനത്തിൽ വലിയ പങ്ക് വഹിച്ചു. അവർ മെച്ചപ്പെട്ട റെയിൽവേ, ടെലിഗ്രാഫുകൾ സൌകര്യങ്ങളും ആധുനിക നിയമവ്യവസ്ഥയും ഇന്ത്യയുൽ വ്യാപിപ്പിച്ചു. എന്നാൽ ഈ അടിസ്ഥാനസൌകര്യങ്ങളെല്ലാം ഇന്ത്യയിലെ വിഭവങ്ങൾ ചൂഷണം ചെയ്യുന്നതിലേക്കും, അങ്ങനെ ആഭ്യന്തര വ്യാവസായികോത്പാദനം തടസ്സപ്പെടാനും, വർധിച്ചുവരുന്ന ജനസംഖ്യക്കനുസരിച്ച് മതിയായ കാർഷികോത്പാദനം സാധ്യമല്ലാതാക്കുകയും ചെയ്തു. ഇത് ഇന്ത്യക്കാരെ പതിവായി ക്ഷാമബാധിതരാക്കുകയും ലോകത്തിലെ ഏറ്റവും കുറഞ്ഞ ആയുർദൈർഘ്യവും, വ്യാപകമായ പോഷകാഹാരക്കുറവും, അവർക്ക് സമ്മാനിക്കുയും ചെയ്തു.
റിപ്പബ്ലിക്ക് ഓഫ് ഇന്ത്യ
1947ൽ സ്വാതന്ത്ര്യം ലഭിക്കുമ്പോൾ മദ്ധ്യകാലത്തിലെ ഏറ്റവും വലിയ ഉത്പാദകശക്തി ലോകത്തിലെ തന്നെ ഏറ്റവും വലിയ ദരിദ്രരാഷ്ട്രങ്ങളിൽ ഒന്നായിത്തീർന്നിരുന്നു. തങ്ങളുടെ സാമ്പത്തികോന്നമനത്തിനുള്ള മാർഗ്ഗമായി ഇന്ത്യ തിരഞ്ഞെടുത്തത് ഒരു മിശ്രസമ്പദ്വ്യവസ്ഥയായിരുന്നു. സോഷ്യലിസത്തിന്റെയും മുതലാളിത്തത്തിന്റെയും സ്വഭാവങ്ങൾ ഉൾച്ചേർന്നിരുന്ന ഒന്നായിരുന്നു അത്. സോവിയറ്റ് യൂണിയനിൽ നിന്ന് പ്രചോദനമുൾക്കൊണ്ട് കേന്ദീകൃതവും ആസൂത്രിതവുമായ പഞ്ചവത്സര പദ്ധതികളും ഇന്ത്യയിൽ നടപ്പിലാക്കി. 1991 ലെ സാമ്പത്തിക പരിഷ്കാരങ്ങൾ വരെയും കൂടുതൽ സോഷ്യലിസത്തോടടുത്ത കേന്ദ്രീകൃത പദ്ധതിക്കൾക്കായിരുന്നു ഇന്ത്യയിൽ പ്രാമുഖ്യം. എന്നാൽ അതിനുശേഷം ഇന്ത്യ ഉദാരവത്കരണത്തിനും ആഗോളവത്കരണത്തിനും വിദേയമായി.
പഞ്ചവത്സര പദ്ധതികൾ
ദേശീയ സാമ്പത്തിക പദ്ധതികളുടെ ഒരു കേന്ദ്രീകൃത ഏകോപനവും, നടപ്പിലാക്കലും ആയിരുന്നു പഞ്ചവത്സര പദ്ധതികൾ കൊണ്ടുദ്ദേശിച്ചിരുന്നത്. 1920 കളുടെ അവസാനം സോവിയറ്റ് യൂണിയന്റെ പ്രസിഡന്റ് ജോസഫ് സ്റ്റാലിൻ നടപ്പിലാക്കിയ പഞ്ചവത്സര പദ്ധതിയെ മാതൃകയാക്കിയാണ് അത്തരം മുന്നേറ്റം ഇന്ത്യയിലും നടപ്പിലാക്കാൻ അന്നത്തെ ഇന്ത്യൻ പ്രധാനമന്ത്രിയായിരുന്ന ജവഹർലാൽ നെഹ്രു മുൻകൈയ്യെടുത്തത്. ഇന്ത്യയെ കൂടാതെ ചൈനയാണ് പഞ്ചവത്സരപദ്ധതി മാതൃക പിന്തുടർന്നത്. ഇന്ത്യ സ്വതന്ത്രയായതിനു തൊട്ടുപിന്നാലെ, ഏകദേശം രണ്ടു വർഷങ്ങൾക്കുള്ളിൽ നെഹ്രു പ്രഥമ പഞ്ചവത്സര പദ്ധതിക്കു തുടക്കം കുറിച്ചു. 2014 ൽ അധികാരത്തിൽവന്ന നരേന്ദ്ര മോദി സർക്കാർ ആസൂത്രണ കമ്മീഷൻ നിർത്തലാക്കുകയും പകരം നീതി ആയോഗ് കൊണ്ടുവരികയും ചെയ്തതോടെ ഇന്ത്യയിൽ പഞ്ചവത്സരപദ്ധതികൾക്ക് അന്ത്യം കുറിച്ചു.
സാമ്പത്തിക ഉദാരവൽക്കരണം
1950 മുതൽ 1991 വരെ ഇന്ത്യ സ്വീകരിച്ച സാമ്പത്തിക നയം "ലൈസൻസ്, ക്വോട്ട, പെർമിറ്റ് രാജ്" ആയിരുന്നു. പക്ഷേ 1991-ൽ ഒരു പുതിയ സാമ്പത്തിക നയം സ്വീകരിക്കാൻ ഇന്ത്യ നിർബന്ധിതരായി. അതാണ് "ഉദാരവൽക്കരണം, സ്വകാര്യവത്കരണം, ആഗോളവത്കരണം". പി വി നരസിംഹറാവു ആയിരുന്നു അന്നത്തെ പ്രധാനമന്ത്രി, ധനമന്ത്രി മൻമോഹൻ സിംഗ്.
കാർഷികമേഖല
സ്വാതന്ത്ര്യം ലഭിക്കുന്ന കാലത്ത് മറ്റെല്ലാ രാഷ്ട്രങ്ങളെയും പോലെ ഇന്ത്യയുടെ സമ്പദ്ഘടനയും ഒരു കാർഷിക സമ്പദ്ഘടനയായിരുന്നു. സ്വാതന്ത്ര്യാനന്തര ഇന്ത്യയിലും ഏറ്റവും പ്രദാനപ്പെട്ട തൊഴിൽ മേഖലയായി തുടരുന്നത് കാർഷികമേഖല തന്നെയാണ്. എന്നാൽ കാർഷികരംഗത്തെ ജി.ഡി.പി.യിൽ കാലക്രമേണ വലിയ കുറവ് സംഭവിച്ചു. 1950-51 കാലയളവിൽ ഇന്ത്യൻ ജി.ഡി.പി.യുടെ 55.4% സംഭാവന ചെയ്തിരുന്ന കാർഷികമേഖല 2017-18 ൽ 17.4% ആയി കുറഞ്ഞു. എന്നാൽ ഇന്ത്യയിലെ തൊഴിലെടുക്കുന്നവരിൽ 49% ഇപ്പോഴും ആശ്രയിക്കുന്നത് കാർഷികവൃത്തിയെയാണ്. 49 ശതമാനം ജനങ്ങൾ 17.4 ശതമാനം ജി.ഡി.പി. മാത്രം ഉൾക്കൊള്ളുന്നുവെന്നത് ഇന്ത്യൻ സാമ്പത്തികാസമത്വത്തിന്റെ പ്രദാനകാരണങ്ങളിലൊന്നായി നിലനിൽക്കുന്നു.
കാർഷികമേഖലയെ കൂടുതൽ പരിപോഷിപ്പിക്കുകയും അസമത്വത്തെ കുറക്കുകയും ചെയ്യാൻ വേണ്ടി ഇന്ത്യൻ ഭരണഘടന അതിന്റെ നിർദ്ദേശകതത്വങ്ങളിൽ ഉൾച്ചേർത്തിരുന്ന ഭൂപരിഷ്കരണം എന്ന ആശയത്തെ സാക്ഷാത്കരിക്കുന്നതിലും വലിയ പോരായ്മകളുണ്ടായി. കേരളം, പശ്ചിമബംഗാൾ, ത്രിപുര, ജമ്മു കാശ്മീർ, ആന്ധ്രപ്രദേശിന്റെ ചില ഭാഗങ്ങൾ എന്നിവിടങ്ങളിലാണ് ഭാഗികമായെങ്കിലും ഭൂപരിഷ്കരണം നടന്നത്. ഇത് ആകെ ഭൂമിയുടെ 4% മാത്രമേ വരൂ.
ഹരിതവിപ്ലവം
1960കളുടെ തുടക്കത്തിൽ ഉണ്ടായ കാർഷികമേഖലയിലെ ആധുനികവത്കരണവും അതിന്റെ ഭാഗമായുണ്ടായ ഉത്പാദനവർദ്ധനവിനെയുമാണ് ഹരിതവിപ്ലവം എന്ന് വിളിക്കുന്നത്. തുടക്കത്തിൽ ഗോതമ്പിന്റെ ഉത്പാദനത്തിലും അടുത്ത പതിറ്റാണ്ടോടെ അരിയുടെ ഉത്പാദനത്തിലും ഇത് 250 ശതമാനത്തിലധികം വർദ്ധനവുണ്ടാക്കി. ഉത്പാദനക്ഷമത കൂടിയ വിത്തിനങ്ങളുടെ ഉപയോഗമായിരുന്നു ഹരിതവിപ്ലവത്തിലെ പ്രധാന സവിശേഷത. അതോടൊപ്പം പുതിയതരം രാസവളങ്ങളും കീടനാശിനികളും വ്യാപകമായി പ്രചരിപ്പിക്കപ്പെട്ടു. ജലസേചനസൌകര്യങ്ങളുടെ കാര്യത്തിലും നേരിയ തോതിലുള്ള വർദ്ധനവുണ്ടായി. (എങ്കിലും ഇന്നും ഇന്ത്യയിലെ കാർഷികമേഖലകളിൽ മൂന്നിൽ രണ്ടും മൺസൂണിനെ മാത്രം ആശ്രയിച്ച് കൃഷി നടക്കുന്നവയാണ്.) കാർഷികോത്പന്നങ്ങളുടെ ശേഖരണത്തിനും ഉത്പാദനത്തിനും വേണ്ട സൌകര്യങ്ങളുടെ വർദ്ധനവുകൂടിയായപ്പോൾ ഹരിതവിപ്ലവം വിപ്ലവാത്മകമായ മാറ്റങ്ങൾ തന്നെ സൃഷ്ടിച്ചു. 1980കളോടെ ഉത്പാദനവളർച്ച ഭക്ഷ്യസ്വയംപര്യാപ്തതക്ക് വഴിവെച്ചു. (സാമൂഹികമായ കാരണങ്ങളാൽ അപ്പോഴും ഭക്ഷ്യസുരക്ഷ സാധ്യമായില്ല.) തുടർന്നുണ്ടായ ഭക്ഷ്യകയറ്റുമതിയിലെ വർദ്ധനവ് കർഷകർക്ക് കൂടുതൽ ലാഭം ഉണ്ടാക്കി. ഹരിതവിപ്ലവം ഇന്ത്യയുടെ എല്ലാ ഭാഗങ്ങളിലും ഒരുപോലെ വ്യാപിച്ചില്ല എന്നതും (ഹരിയാന, പഞ്ചാബ്, ഉത്തർപ്രദേശിന്റെ വടക്കുഭാഗം എന്നിവിടങ്ങളിൽ മാത്രമായി ഒതുങ്ങി) ചെറുകിടകർഷകർക്ക് അത് വേണ്ടത്ര പ്രാപ്യമായില്ല എന്നതും ഈ ലാഭത്തിന്റെ വിതരണത്തിൽ അസമത്വത്തിന് കാരണമായി. വർദ്ധിച്ച അളവിലുള്ള രാസവളത്തിന്റെയും കീടനാശിനികളുടെയും ഉപയോഗം മലിനീകരണം, ഭക്ഷണത്തിലെ വിഷാംശം തുടങ്ങിയ പ്രശ്നങ്ങൾക്കും പിന്നീട് വഴിവെച്ചു.
വ്യാവസായികമേഖല
സ്വാതന്ത്ര്യലബ്ദിയുടെ കാലത്ത് ഇന്ത്യൻ ജി.ഡി.പി.യുടെ 17 ശതമാനത്തോളവും തൊഴിലാളികളുടെ 30 ശതമാനത്തിലധികവും ആയിരുന്നു വ്യവസായമേഖലയുടെ സംഭാവന. ഇന്ന് 2017-18 ലെ കണക്കുകൾ പ്രകാരം അത് യധാക്രമം 31.46 ശതമാനവും 23.79 ശതമാനവുമാണ്. അന്നും ഇന്നും ഇന്ത്യയിലെ രണ്ടാമത്തെ സാമ്പത്തികമേഖലയാണ് ഇത്. എന്നാൽ ഈ മേഖലയിലെ സ്ഥാപനങ്ങളുടെ എണ്ണത്തിലും നിക്ഷേപിക്കപ്പെട്ട മൂലധനത്തിലും വലിയ വളർച്ചയുണ്ടായി. ഇന്ത്യൻ പൊതുമേഖലാ സ്ഥാപനങ്ങൾ ഇതിൽ നൽകിയ സംഭാവന വളരെ വലുതാണ്. ഇന്ത്യൻ വ്യാവസായികമേഖലയുടെ ചരിത്രം വ്യാവസായിക നയങ്ങളുടെ ചരിത്രവുമായി ബന്ധപ്പെട്ടിരിക്കുന്നു.
വ്യാവസായികനയം
1948 ഏപ്രിൽ 8ന് പ്രഖ്യാപിച്ച വ്യാവസായികനയത്തോടെയാണ് സ്വതന്ത്ര ഇന്ത്യയുടെ വ്യാവസായികചരിത്രവും സമ്പദ്ഘടനയുടെ രൂപീകരണവും നടക്കുന്നത്. ഇന്ത്യൻ സമ്പദ്ഘടന ഒരു മിശ്രസമ്പദ്ഘടനയായിരിക്കുമെന്ന് പറയുന്നത് ഈ നയത്തിലാണ്. കൽക്കരി, റെയിൽവേ, ഊർജം, വസ്ത്രം തുടങ്ങി പ്രധാനപ്പെട്ട വ്യവസായമേഖലകളെയെല്ലാം സർക്കാരിന്റെ മാത്രം അധീനതയിലും അപ്രധാനവ്യവസായങ്ങളെ ലൈസൻസ് വ്യവസ്ഥയിൽ സ്വകാര്യ വ്യക്തികൾക്കും നൽകിക്കൊണ്ടുള്ളതായിരുന്നു ആ നയം.
പിന്നീട് വന്ന 1956 ലെ വ്യാവസായികനയം ഇന്ത്യയുടെ ചരിത്രത്തിലെ ഏറ്റവും പ്രസിദ്ധമായ നയങ്ങളിലൊന്നായിരുന്നു. 17 മേഖലകളെ കേന്ദ്രകുത്തകയിലും 12 എണ്ണത്തെ സ്വകാര്യസഹകരണത്തോടെ സംസ്ഥാനങ്ങളുടെ നിയന്ത്രണത്തിലും മറ്റുള്ളവയെ ലൈസൻസ് വ്യവസ്ഥയിൽ സ്വകാര്യമേഖലക്കും നൽകി. പൊതുമേഖലാ സ്ഥാപനങ്ങളെ ‘ആധുനിക ഇന്ത്യയുടെ ദേവാലയങ്ങൾ’ എന്ന് നെഹ്റു വിശേഷിപ്പിച്ച ഈ നയത്തിനു കീഴിൽ പൊതുമേഖലാ വ്യാവസായികരംഗത്തിന് വലിയ തോതിലുള്ള വളർച്ചയുണ്ടായി. ഗ്രാമീണമേഖലയിലെ വ്യവസായങ്ങൾക്കും ചെറുകിട വ്യവസായങ്ങൾക്കും ഈ നയത്തിനു കീഴിൽ മുൻഗണന ലഭിച്ചു. 1991 വരെയുണ്ടായ മറ്റു നയങ്ങളെല്ലാം ഈ നയത്തിൽ നേരിയ മാറ്റങ്ങൾ സൃഷ്ടിച്ച് രൂപപ്പെടുത്തിയവയാണ്.
സ്വകാര്യ വ്യവസായങ്ങളുടെ മേലുള്ള സർക്കാർ നിയന്ത്രണത്തിനു വേണ്ടി നടപ്പിലാക്കിയ ലൈസൻസിങ്ങ് കുത്തകവത്കരണത്തിനു വഴിവെച്ചപ്പോൾ അതു പരിഹരിക്കാൻ വേണ്ടിയാണ് 1969 ലെ പുതുക്കിയ നയം വരുന്നത്. ഈ നയത്തിൻകീഴിൽ സ്വകാര്യ വ്യവസായങ്ങളുടെ വികാസവും ഏറ്റെടുക്കലുകളും നിയന്ത്രിക്കപ്പെട്ടു. 1973 ൽ വന്ന നയത്തിൽ വിദേശ നിക്ഷേപം നിയന്ത്രണങ്ങളോടെ അനുവദിക്കുകയും അടിസ്ഥാനസൌകര്യമേഖലയിലെ കോർ വ്യവസായങ്ങളുടെ പട്ടിക അവതരിപ്പിക്കുകയും അവയിൽ നിയന്ത്രണങ്ങളോടെ സ്വകാര്യനിക്ഷേപം അനുവദിക്കുകയും ചെയ്തു. 1985-86 ലെ പരിഷ്കാരങ്ങൾ ഇന്ത്യൻ സമ്പദ്ഘടനയെ കൂടുതൽ സ്വകാര്യസൌഹൃദമാക്കി. വിദേശനിക്ഷേപത്തിന് പല വ്യവസായങ്ങളിലും 49% വരെ അനുമതിയും ഈ നയത്തിലൂടെ നൽകി.
1991 ലെ സാമ്പത്തിക പരിഷ്കാരങ്ങളോടെ വ്യാവസായികരംഗത്ത് വിപ്ലവാത്മകമായ മാറ്റങ്ങൾ നടന്നു. പൊതുമേഖലാ സ്ഥാപനങ്ങളിലെ ഓഹരി വിറ്റഴിക്കുക, എല്ലാ വ്യവസായമേഖലകളിലും സ്വകാര്യനിക്ഷേപം അനുവദിക്കുക, പ്രത്യക്ഷവും പരോക്ഷവുമായ വിദേശനിക്ഷേപം അനുവദിക്കുക, പ്രത്യക്ഷസഹായങ്ങൾ വെട്ടിക്കുറക്കുക, തൊഴിൽ നിയമങ്ങൾ പരിഷ്കരിക്കുക തുടങ്ങിയ നടപടികൾ ഇതേതുടർന്നുണ്ടായി.
അടിസ്ഥാനസൌകര്യവികസനം
രാജ്യത്തിന്റെ പുരോഗതിയിൽ അടിസ്ഥാനസൌകര്യങ്ങളുടെ വികസനത്തിന് വലിയ പങ്കുണ്ട്. ഊർജം, ഗതാഗതം, ആശയവിനിമയം എന്നിവയാണ് പ്രധാനപ്പെട്ട അടിസ്ഥാനസൌകര്യ മേഖലകൾ. ഇന്ത്യയിലെ വ്യാവസായിക വളർച്ചക്ക് ബ്രിട്ടീഷ് ഭരണത്തിനു കീഴിൽ കാര്യമായ വളർച്ചയുണ്ടായില്ലെങ്കിലും അടിസ്ഥാനസൌകര്യമേഖലയിൽ നേരിയ തോതിലുള്ള പുരോഗതിയുണ്ടായി. സ്വാതന്ത്ര്യാനന്തരം കൂടുതൽ വികസനം വന്നുവെങ്കിലും ഇന്നും അടിസ്ഥാനസൌകര്യവികസനം ഇന്ത്യൻ സമ്പദ്ഘടനയുടെ പ്രധാന വെല്ലുവിളികളിലൊന്നാണ്.
ബാഹ്യ ലിങ്കുകൾ
വർഗ്ഗം:ഇന്ത്യാചരിത്രം
മറീകെ മില്ലർ
അമേരിക്കയിലെ വിസ്കോൺസിൻ-വൈറ്റ്വാട്ടർ സർവകലാശാലയ്ക്കുവേണ്ടി കളിച്ച 4.5 പോയിന്റ് വീൽചെയർ ബാസ്കറ്റ്ബോൾ താരമാണ് മറീകെ മില്ലർ ജനനനാമം. അഡെർമാൻ (ജനനം: ഓഗസ്റ്റ് 3, 1990). ജർമ്മൻ ദേശീയ ടീമിനുവേണ്ടിയുള്ള മത്സരങ്ങളിൽ പങ്കെടുക്കുകയും അതിൽ അവർ രണ്ട് യൂറോപ്യൻ കിരീടങ്ങൾ നേടുകയും ചെയ്തു. 2010, 2014 വർഷങ്ങളിലെ ലോക ചാമ്പ്യൻഷിപ്പുകളിൽ റണ്ണറപ്പ്, ലണ്ടനിൽ നടന്ന 2012-ലെ സമ്മർ പാരാലിമ്പിക്‌സിൽ സ്വർണം, റിയോ ഡി ജനീറോയിൽ നടന്ന 2016-ലെ റിയോ പാരാലിമ്പിക്‌സിൽ വെള്ളി മെഡൽ എന്നിവയും നേടി. ജർമ്മനിയുടെ പരമോന്നത കായിക ബഹുമതിയായ സിൽ‌ബെർ‌നെസ് ലോർ‌ബീർ‌ബ്ലാറ്റ് (സിൽ‌വർ‌ ലോറൽ‌ ലീഫ്) പ്രസിഡൻറ് ജോവാചിം ഗൗക്ക് രണ്ടുതവണ (2012, 2016) അവർക്ക് സമ്മാനിച്ചു.
ആദ്യകാലജീവിതം
കാൾ-ഹൈൻസിന്റെയും ക്രിസ്റ്റീന്റെയും മകളായി 1990 ഓഗസ്റ്റ് 3 നാണ് "എം‌എ" എന്ന് വിളിപ്പേരുള്ള മറീകെ മില്ലർ ജനിച്ചത്. അവർ‌ക്ക് നിൾസ് എന്ന സഹോദരനുണ്ട്.
ഏഴാമത്തെ വയസ്സിൽ ബാസ്കറ്റ്ബോൾ കളിക്കാൻ തുടങ്ങിയ മില്ലർ പതിനാലാമത്തെ വയസ്സിൽ ജർമ്മനിയിലെ ഒരു വനിതാ സീനിയർ ക്ലബ് ടീമിനൊപ്പം അരങ്ങേറ്റം കുറിച്ചു. ആ ആദ്യ മത്സരത്തിൽ, അവർക്ക് ആന്റീരിയർ ക്രൂസിയേറ്റ് ലിഗമെന്റിന് പരിക്ക് അനുഭവപ്പെട്ടു. അടുത്ത നാല് വർഷങ്ങളിൽ, കാൽമുട്ടിന് നാല് തവണയും വലത് കാൽമുട്ടിന് മൂന്ന് തവണയും ഇടത് വശത്ത് കാൽമുട്ടിന് ഒരു തവണയും ശസ്ത്രക്രിയ നടത്തി. ഓരോ അവസരത്തിലും അവർ സുഖം പ്രാപിക്കാൻ എട്ട് മാസമെടുത്തു. കളിയിൽ തിരിച്ചെത്തി ആഴ്ചകൾക്കുള്ളിൽതന്നെ വീണ്ടും ഒരു മുൻ ക്രൂസിയേറ്റ് ലിഗമെന്റ് വിണ്ടുകീറി.
പതിനെട്ടാം വയസ്സിൽ ബാസ്ക്കറ്റ്ബോൾ കളിക്കാനുള്ള ആഗ്രഹം ഉപേക്ഷിക്കാൻ മില്ലർ നിർബന്ധിതയായി. എന്നിരുന്നാലും, അവരുടെ ശാരീരിക വിദ്യാഭ്യാസ അധ്യാപിക അവർ ഒരിക്കലും കേട്ടിട്ടില്ലാത്ത ഒരു കായിക വിനോദമായ വീൽചെയർ ബാസ്കറ്റ്ബോൾ പരീക്ഷിക്കാൻ നിർദ്ദേശിച്ചു. അവർ ഒരു വീൽചെയർ ബാസ്കറ്റ്ബോൾ കളിക്കാരിയാണെങ്കിലും, ദൈനംദിന പ്രവർത്തനങ്ങൾക്ക് മില്ലറിന് വീൽചെയർ ആവശ്യമില്ലായിരുന്നു. കൂടാതെ കുറഞ്ഞ വൈകല്യമുള്ള 4.5 പോയിന്റ് കളിക്കാരിയായി വർഗ്ഗീകരിക്കപ്പെടുന്നു. അവരുടെ ശരീരം പൂർണ്ണമായി ചലിപ്പിക്കാൻ കഴിയുന്നത് 180 സെന്റിമീറ്റർ (71 ഇഞ്ച്) ഉയരമാണ് അതായത് സെന്റർ ബാസ്കറ്റ്ബോൾ കളിക്കാനാവശ്യമായ ഉയരം. ഒരു കസേരയിൽ ഇരുന്ന് ഫ്രീ ത്രോ ലൈനിൽ ബാസ്കറ്റ്ബോൾ കളിക്കുന്നതിന് ത്രീ-പോയിന്റ് ലൈനിൽ നിന്ന് കളിക്കുന്നതിന്റെ അത്രയും ശക്തി ആവശ്യമാണെന്ന് അവർ കണ്ടെത്തി.
One of the greatest pleasures of life is doing the things that others say you can not do. 2008-ൽ മില്ലർ വീൽചെയർ ബാസ്കറ്റ്ബോൾ ഏറ്റെടുത്തപ്പോൾ ദേശീയ ടീമിനെ സൃഷ്ടിക്കുന്നതിനെക്കുറിച്ചല്ല അവർ ചിന്തിച്ചിരുന്നത്. എന്നാൽ കഠിനാധ്വാനവും ദൈനംദിന പരിശീലനവും കൊണ്ട് അവർ ഒരു വർഷത്തിനുള്ളിൽ തന്നെ ഇത് സാധിച്ചു. ആ വർഷം ജർമ്മൻ റീജിയണൽ ലീഗിൽ എ‌എസ്‌വി ബോണിനായി കളിക്കാൻ തുടങ്ങി. 2009 ൽ, യുണൈറ്റഡ് സ്റ്റേറ്റ്സിലെ വിസ്കോൺസിൻ-വൈറ്റ്വാട്ടർ സർവകലാശാലയിൽ ചേരുകയും അവിടെ ബിസിനസ് അഡ്മിനിസ്ട്രേഷൻ പഠിക്കുകയും ചെയ്തു. ജർമ്മനിയിൽ ഉള്ളതിനേക്കാൾ അവിടെ വളരെ ഉയർന്ന ജോലിഭാരം ഉണ്ടെന്ന് അവർ കണ്ടെത്തി. മിക്ക ജർമ്മൻ ക്ലബ്ബുകളും ആഴ്ചയിൽ രണ്ട് തവണ മാത്രമേ പരിശീലനം നൽകിയിരുന്നുള്ളൂവെങ്കിലും, എല്ലാ ദിവസവും യുണൈറ്റഡ് സ്റ്റേറ്റ്സിൽ പരിശീലനം ഉണ്ടായിരുന്നു. ഭാര പരിശീലന മുറികൾ എന്നിവ 24 മണിക്കൂറും ആഴ്ചയിൽ ഏഴു ദിവസവും ലഭ്യമായിരുന്നു. വേനൽക്കാല അവധിക്കാലം ജർമ്മനിയിൽ ആയിരുന്നപ്പോൾ, രണ്ടാമത്തെ ഡിവിഷൻ ടീമായ എസെൻ ഹോട്ട് റോളിംഗ് ബിയേഴ്സിനൊപ്പം പരിശീലനം നേടി. കോൾൻ 99ers നൊപ്പം പരിശീലനം നേടാനായി ആഴ്ചയിൽ രണ്ടുതവണ കൊളോണിലേക്ക് യാത്രയായി.
2011-ൽ ജർമ്മൻ അണ്ടർ 25 (യു 25) ദേശീയ ടീമിന്റെ നായികയായി അവരുടെ ആദ്യത്തെ ലോക ചാമ്പ്യൻഷിപ്പിൽ പങ്കെടുത്തു.
ലണ്ടനിൽ നടന്ന ഗോൾഡ് മെഡൽ മത്സരത്തിൽ, ടീം വനിതാ ദേശീയ വീൽചെയർ ബാസ്‌ക്കറ്റ്ബോൾ ടീമിനെ നേരിട്ടു. ഏതാനും മാസങ്ങൾക്ക് മുമ്പ് സിഡ്‌നിയിൽ നോർത്ത് ഗ്രീൻ‌വിച്ച് അരീനയിൽ 12,000 ത്തിലധികം ആളുകൾക്ക് മുന്നിൽ 48–46ന് പരാജയപ്പെട്ടു. ജർമ്മൻ ടീമിനെ അതുവരെ പരാജയപ്പെടുത്തിയിരുന്നില്ല. എന്നാൽ അമേരിക്കയ്ക്കും ചൈനയ്ക്കുമെതിരായ കായികമത്സരത്തിൽ മന്ദഗതിയിലുമായിരുന്നു പങ്കെടുത്തിരുന്നത്. ഈ ഗെയിമുകൾ ആറ് പോയിന്റ് വ്യത്യാസത്തിൽ വിജയിച്ചു. കളിയുടെ അവസാന മിനിറ്റുകളിൽ മാത്രമാണ് ഏറ്റവും മികച്ച ബാസ്കറ്റ്ബോൾ കളിക്കുന്നതെന്ന് തോന്നിയത്. മത്സരത്തിലെ മറ്റേതൊരു കളിക്കാരനെക്കാളും 19 പോയിന്റാണ് മില്ലർ നേടിയത്. ജർമ്മനി 58–44ന് വിജയിച്ചതിന്റെ പ്രധാന ഘടകമായിരുന്നു ഇത്. മില്ലർ പറഞ്ഞു. "എന്റെ പരിശ്രമങ്ങളിൽ ഭൂരിഭാഗവും അമിതാവേഷമുള്ള ഷോട്ടുകളോ ബാഹ്യമായ ഷോട്ടുകളോ പോലും ആയിരുന്നില്ല," വ്യത്യസ്‌തമായ കായിക മത്സരത്തിൽ ഞാൻ എടുത്ത അതേ ഷോട്ടുകളായിരുന്നു അവ. പക്ഷേ ഈ കായിക മത്സരത്തിൽ ഞാൻ കൂടുതൽ കളിച്ചു. കൂടാതെ പോയിന്റിലേക്ക് പ്രവേശിക്കാൻ എനിക്ക് കൂടുതൽ എളുപ്പമുള്ള അവസരങ്ങൾ ലഭിച്ചു. " "ഞാൻ എല്ലായ്പ്പോഴും ലക്ഷ്യത്തിലെത്താൻ ശ്രമിക്കുന്ന ഒരാളാണ്. പക്ഷേ ഓസ്‌ട്രേലിയ എന്നെ വിലകുറച്ച് കാണിച്ചുവെന്നും എന്നെയും മറ്റ് ചില പെൺകുട്ടികളെയും പ്രതിരോധിച്ചില്ലെന്നും ഞാൻ കരുതുന്നു. എനിക്ക് കുറച്ച് വലിയ അവസരങ്ങൾ ലഭിച്ചു. അതിനാൽ ഇത് എനിക്ക് നന്നായി തീർന്നു. ഫൈനലിൽ ഞാൻ ഏറ്റവും കൂടുതൽ പോയിന്റുകൾ നേടി. പക്ഷേ അത് കരുതിക്കൂട്ടിയല്ല.
1984 ന് ശേഷം പാരാലിമ്പിക്‌സിൽ വനിതാ വീൽചെയർ ബാസ്‌ക്കറ്റ്ബോളിൽ ജർമ്മനി നേടിയ ആദ്യത്തെ സ്വർണ്ണ മെഡലാണിത്. 2012 നവംബറിൽ പ്രസിഡന്റ് ജൊവാചിം ഗൗക് സിൽവർ ലോറൽ ലീഫ് അവാർഡ് നൽകുകയും 2012-ലെ ജർമ്മൻ ടീം ഓഫ് ദി ഇയർ ആയി തിരഞ്ഞെടുക്കപ്പെടുകയും ചെയ്തു. "ഒരു സ്വർണ്ണ മെഡൽ നേടിയ ശേഷം എന്നോട് പല തവണ പറഞ്ഞു എനിക്ക് കഴിയുന്നത്ര നേട്ടം ഞാൻ നേടിയിട്ടുണ്ട് അതിനാൽ എനിക്ക് ഇപ്പോൾ ഉപേക്ഷിക്കാൻ കഴിയും. "മില്ലർ പിന്നീട് എഴുതി, "പക്ഷേ ഞാൻ ഇതിനോട് വിയോജിക്കുന്നു." 2013-ൽ സ്വന്തം മണ്ണിൽ നടന്ന യൂറോപ്യൻ ചാമ്പ്യൻഷിപ്പ് ഫൈനലിൽ കനത്ത തോൽവിക്ക് ശേഷം, കാനഡയിലെ ടൊറന്റോയിൽ നടന്ന 2014-ലെ വനിതാ ലോക വീൽചെയർ ബാസ്കറ്റ്ബോൾ ചാമ്പ്യൻഷിപ്പിൽ ജർമ്മൻ ടീം വെള്ളി നേടി.
2016-ലെ പാരാലിമ്പിക് ഗെയിംസിന് ശേഷം നിരവധി അത്‌ലറ്റുകളും ജർമ്മൻ ദേശീയ ടീം ഹെഡ് കോച്ചും വിരമിച്ചു. ടീമിലെ പരിചയസമ്പന്നരായ കളിക്കാരിൽ ഒരാളായി മില്ലർ തുടരുകയും അവർക്ക് കായികരംഗത്ത് ഒന്നാം സ്ഥാനം നേടിക്കൊടുത്ത പി‌ഇ അദ്ധ്യാപികയായ മാർട്ടിൻ ഓട്ടോയ്ക്ക് വേണ്ടി കളിച്ചു. മൂന്നുപേർ അടങ്ങിയ സംഘത്തിന്റെ ക്യാപ്റ്റനാകുകയും 2017-ൽ മറ്റൊരു യൂറോപ്യൻ ചാമ്പ്യൻഷിപ്പ് വെള്ളി മെഡലിലേക്ക് അവർ ആ ടീമിനെ നയിച്ചു. നിരവധി മാറ്റങ്ങളുണ്ടായിട്ടും ടീം ഉയർന്ന തലത്തിൽ തുടരുകയാണെന്ന് കാണിക്കുന്നു.
ജർമ്മനിയിലെ ഹാംബർഗിൽ നടന്ന 2018-ലെ ലോക ചാമ്പ്യൻഷിപ്പിന്റെ വർഷമായി അടയാളപ്പെടുത്തുന്നു. അവർ ഇപ്പോൾ ഹാംബർഗിൽ താമസിക്കുന്നു. കൂടാതെ ബി‌ജി ബാസ്‌ക്കറ്റ്സ് ഹാംബർഗ് എന്ന പ്രൊഫഷണൽ ടീമിനായി കളിക്കുന്നു.
കുറിപ്പുകൾ
വർഗ്ഗം:2012-ലെ സമ്മർ പാരാലിമ്പിക്‌സിലെ വീൽചെയർ ബാസ്‌ക്കറ്റ്ബോൾ കളിക്കാർ വർഗ്ഗം:1990-ൽ ജനിച്ചവർ വർഗ്ഗം:2012-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ വർഗ്ഗം:2016-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
അമാണ്ട മക്ഗ്രോറി
ഒരു അമേരിക്കൻ വീൽചെയർ അത്‌ലറ്റാണ് അമാണ്ട മക്ഗ്രോറി (ജനനം: ജൂൺ 9, 1986).
ആദ്യകാലജീവിതം
മക്ഗ്രോറി പെൻ‌സിൽ‌വാനിയയിലെ കെന്നറ്റ് സ്ക്വയറിലെ യൂണിയൻ‌വില്ലെ ഹൈസ്‌കൂളിൽ നിന്ന് ബിരുദം നേടി. ഇല്ലിനോയിസ് യൂണിവേഴ്സിറ്റിയിൽ ചേർന്നു 2010-ൽ സൈക്കോളജിയിൽ ബിരുദവും 2018-ൽ ഇൻഫർമേഷൻ സയൻസിൽ ബിരുദാനന്തര ബിരുദവും നേടി. ഒരു ബിരുദ വിദ്യാർത്ഥിനി ആയിരിക്കുമ്പോൾ അവർ ബാസ്കറ്റ്ബോളിലും ട്രാക്കിലും ഫീൽഡിലും മത്സരിച്ചു.
ചൈനയിലെ ബീജിംഗിൽ നടന്ന 2008-ലെ സമ്മർ പാരാലിമ്പിക്‌സിൽ മക്ഗ്രോറി നാല് മെഡലുകൾ നേടി: 5000 മീറ്ററിൽ സ്വർണം, മാരത്തണിൽ വെള്ളി, 800 മീറ്ററിൽ വെങ്കലം, 4 × 100 മീറ്റർ റിലേ. 2009 ലണ്ടൻ, 2006 ന്യൂയോർക്ക് മാരത്തൺ വീൽചെയർ മൽസരങ്ങളിൽ അവർ വിജയിച്ചു.
ട്രാക്ക് ആൻഡ് ഫീൽഡിനായുള്ള ലോക ചാമ്പ്യൻഷിപ്പിലും (2006, 2011, 2013, 2015, 2017) മാരത്തൺ (2015) മത്സരങ്ങളിലും അവർ 10 മെഡലുകൾ നേടി (3 സ്വർണം, 3 വെള്ളി, 4 വെങ്കലം).
ബാഹ്യ ലിങ്കുകൾ
വർഗ്ഗം:1986-ൽ ജനിച്ചവർ വർഗ്ഗം:യുണൈറ്റഡ് സ്റ്റേറ്റ്സിന്റെ പാരാലിമ്പിക് സ്വർണ്ണമെഡൽ ജേതാക്കൾ വർഗ്ഗം:2008-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ വർഗ്ഗം:2016-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
വയൽവരമ്പൻ
വയൽവരമ്പന്റെ    ഇംഗ്ളീഷ് നാമം Paddyfield Pipit അല്ലെങ്കിൽ Oriental Pipit എന്നാണ്. ശാസ്ത്രീയ നാമം Anthus rufulus എന്നാണ്. ഫിലിപ്പീൻസ്ന് കിഴക്ക് തെക്കേഏഷ്യയിലെ തദ്ദേശവാസിയാണ്.
വിവരണം
ഈ പക്ഷിക്ക് 15 സെ.മീ നീളമുണ്ട്. വരകളോടുകൂടിയ ചാരനിറം കലർന്ന തവ്വിട്ടുനിറം മുകൾ ഭാഗവും മങ്ങിയ അടിവശവും ഉണ്ട്. നെഞ്ചിൽ വരകളുണ്ട്. നീളമുള്ള കാലുകൾ, നീളമുള്ള വാൽ, നീളമുള്ള ഇരുണ്ട കൊക്ക് എന്നിവയുണ്ട്. വടക്കുകിഴക്കൻ ഇന്ത്യയിൽ കാണപ്പെടുന്ന ഇന്ത്തേക്കാൾ പശ്ചിമഘട്ടത്തിലുള്ളവയ്ക്ക് വലിപ്പം കൂടുതലുണ്ട്. നെഞ്ചിലെ വരകൾ കൂടുതൽ തെളിഞ്ഞതാണ്. ഇവയ്ക്ക് മലവരമ്പനോട് സാമ്യമുണ്ട്.
ആവാസം
ചെറിയ പുല്പ്രദേശങ്ങളിലും തുറസ്സായ സ്ഥലങ്ങളിലും കാണുന്ന ഇവ നിലത്താണ് ഇര തേടുന്നത്. ഇവ അധിക ദൂറം പറക്കാറില്ല. പുല്ലുകളും ഇലകളും ചേർത്ത് മിടഞ്ഞുണ്ടാക്കുന്ന കോപ്പയുടെ ആകൃതിയിലുള്ള കൂട് നിലത്താണ് ഉണ്ടാക്കുന്നത്. മഴയില്ലാത്ത കാലത്ത് വർഷം മുഴുവൻ പ്രജനനം നടത്താറുണ്ട്. 3-4 മുട്ടകളിടും. കുടിന് അടുത്തു വരുന്ന ശത്രുക്കളെ ജോടികൾ ആക്രമിക്കും.
ഭക്ഷണം
പ്രാണികൾ, പാറ്റകൾ, ചെറിയ ഒച്ചുകൾ, പറക്കുന്ന കൊതുകുകൾ, ഈയാമ്പാറ്റകൾ എന്നിവയെ ഭക്ഷണമാക്കാറുണ്ട്.
പ്രജനനം
വേനൽക്കാലത്താണ് വരമ്പൻ പ്രജനനം നിർവഹിക്കുക.അക്കാലത്തു ആൺ പക്ഷികൾ വീണ്ടും വീണ്ടും പറന്നുപൊന്തി അമ്പത്തറുപത്തടി ഉയരത്തെത്തിയ ശേഷം ചിറകു വിറപ്പിച്ചുക്കൊണ്ട് പിറ്റ് -പിപിറ്റ് എന്ന് അഞ്ചാറു തവണ ആവർത്തിച്ച ശേഷം 'പിലു പിലു' എന്ന് കുറെ നേരത്തേക്ക് ശബ്‌ദിക്കും. പക്ഷേ വാനമ്പാടിയെ പോലെ വളരെ നേരത്തേക്ക് ധാരമുറിയാതെ പാടുന്ന സ്വാഭാവക്കാരല്ല  ഇവർ   അൽപ്പനേരം പാടിയ ശേഷം ഒന്ന് ചുറ്റിപറക്കുകയോ പെട്ടെന്ന് താഴോട്ടിറങ്ങി ഇരിക്കുകയോ ചെയ്യും.വരമ്പും പറമ്പുകളും അങ്ങിങ്ങു കാണാവുന്ന ചേരുമെടുക്കലുമാണ് വരമ്പന് ഇഷ്ട്ടം. സർവ്വേ കല്ലുകളും ഇവ ഇരിപ്പിടമായി ഉപയോഗിക്കാറുണ്ട്. വൈദ്യുത കമ്പികളിലും അപൂർവമായി ഇവയെ കാണാറുണ്ട്. പക്ഷേ ഇവയെ മരങ്ങളിൽ ഇരിക്കുന്നതായി കാണാറില്ല.
ബക്കാരി കോനെ
ബക്കാറി കോനെ (, ജനനം 27 ഏപ്രിൽ 1988) ഒരു ബുര്കിനാബെ ഫുട്ബോൾ പ്രൊഫഷണൽ ആണ്. ഇന്ത്യൻ സൂപ്പർ ലീഗ് ക്ലബ്ബ് കേരള ബ്ലാസ്റ്റേഴ്സ് എഫ്.സി. ക്കുവേണ്ടിയും ബർക്കിനാ ഫാസോ ദേശീയ ടീമിനുവേണ്ടിയും .ഒരു പോലെ  സെന്റ്രൽ ബാക്ക് ആയി കളീക്കുന്നു.ആഫ്രിക്കൻ രാജ്യമായ ബർക്കിനാ ഫാസോയുടെ തലസ്ഥാനമായ ഉഗാദുഗൌ ആണ് ജന്മസ്ഥലം
ഗുയിംഗാംപ്
ജൂലൈ 2006-ൽ എൻ അവന്റ് ഡി ഗുയിംഗാമ്പിനായി കോനെ കരാർ ഒപ്പിട്ടു. 2007 മെയ് 11 ന് ലിഗ 2 ലെ ടൂർസ് എഫ്‌സിക്കെതിരെ ഗുയിംഗാമ്പിനായി അദ്ദേഹം തന്റെ ആദ്യ മത്സരം കളിച്ചു. 2009 ലെ കൂപ്പെ ഡി ഫ്രാൻസ് ഫൈനലിൽ ഗുയിംഗാമ്പിനായി, പിന്നീട് ലിഗ് 2 ൽ, കോനെകളിച്ചു, അതിൽ അവർ റെന്നസിനെ പരാജയപ്പെടുത്തി. അഞ്ച് സീസണുകളിൽ നിന്ന് 112 മത്സരങ്ങൾ കളിച്ചതിന് ശേഷം 2011 ൽ ലിയോൺ ക്ലബ്ബിൽ ഒപ്പിട്ടു.
ലിയോൺ
2011 ഓഗസ്റ്റ് 11 ന് ഒളിമ്പിക് ലിയോനൈസിൽ ചേർന്ന കോനെ 3.8 ദശലക്ഷം യൂറോ ട്രാൻസ്ഫർ ഫീസായി അഞ്ച് വർഷത്തെ കരാർ ഒപ്പിട്ടു. 2011 ഓഗസ്റ്റ് 24 ന് റൂബിൻ കസാനെതിരായ യുവേഫ ചാമ്പ്യൻസ് ലീഗ് പ്ലേ ഓഫുകളിൽ ലിയോണിനൊപ്പം അദ്ദേഹം ആദ്യ ഗോൾ നേടി. അതേ വർഷം സെപ്റ്റംബർ 27 ന് ദിനാമോ സാഗ്രെബിനെതിരായ ഗ്രൂപ്പ് ഘട്ടത്തിൽ ചാമ്പ്യൻസ് ലീഗിൽ അദ്ദേഹം രണ്ടാം ഗോൾ നേടി. ലിയോണിലെ അഞ്ചുവർഷത്തിനിടെ ക്ലബ്ബിനായി 89 മത്സരങ്ങളിൽ പങ്കെടുക്കുകയും 9 ഗോളുകൾ നേടുകയും ചെയ്തു. പതിവ് കരാർ തീർന്നതിന് ശേഷം 2016 ൽ അദ്ദേഹം ക്ലബ് വിട്ടു.
മലഗ സി.എഫ്
2016 ജൂൺ 27 ന് ലാ ലിഗാ സൈഡ് മാലാഗ സിഎഫുമായി കോനെ മൂന്ന് വർഷത്തെ കരാർ ഒപ്പിട്ടു. 26 ഓഗസ്റ്റ് 2017 ന്, സീസൺ ദൈർഘ്യമുള്ള വായ്പയ്ക്കായി അദ്ദേഹം ലിഗ് 1 വർഷത്തെ ആർ‌സി സ്ട്രാസ്ബർഗിലേക്ക് മാറി. 2018 ജൂലൈ 28 ന് കോനെ മാലാഗയുമായുള്ള കരാർ അവസാനിപ്പിച്ചു.
കേരള ബ്ലാസ്റ്റേഴ്സ് എഫ്.സി.
2020 ഒക്ടോബർ 21 ന് ഇന്ത്യൻ സൂപ്പർ ലീഗ് ക്ലബ്ബായ കേരള ബ്ലാസ്റ്റേഴ്സ് എഫ്‌സി ഒരു സീസൺ നീണ്ട കരാറിൽ ബക്കാാറി കോനയുമായി ഒപ്പുവെക്കുന്നതായി പ്രഖ്യാപിച്ചു. ഒരു ഇന്ത്യൻ സൂപ്പർ ലീഗ് ക്ലബിനായി ഒപ്പുവച്ച രണ്ടാമത്തെ ബുർക്കിനാബാണ് അദ്ദേഹം. 2020 നവംബർ 20 ന് എ‌ടി‌കെ-മോഹൻ‌ബാഗനെതിരെ ബ്ലാസ്റ്റേഴ്സിനായി അദ്ദേഹം അരങ്ങേറ്റം കുറിച്ചു, അത് എ‌ടി‌കെ-മോഹൻ‌ ബഗന് അനുകൂലമായി 1-0 ന് അവസാനിച്ചു.
അന്താരാഷ്ട്ര കരിയർ
2006 ഒക്ടോബർ 7 ന് 19 ആം വയസ്സിൽ ബർകിനോ ഫാസോ ദേശീയ ടീമിനായി അരങ്ങേറ്റം കുറിച്ചു. ആഫ്രിക്ക കപ്പ് ഓഫ് നേഷൻസ് യോഗ്യതാ മത്സരത്തിൽ ബുർക്കിനോ ഫാസോ സെനഗലിനെ 1: 0 ന് പരാജയപ്പെടുത്തിയ 90 മിനിറ്റ് മുഴുവൻ കളിച്ചു. 2013 ആഫ്രിക്ക കപ്പ് ഓഫ് നേഷൻസിൽ കളിച്ച ബുർക്കിനോ ഫാസോ ടീമിലെ അംഗമായിരുന്നു അദ്ദേഹം. ടൂർണമെന്റിൽ മുഴുവൻ മിനിറ്റും കളിച്ച അദ്ദേഹം ചരിത്രത്തിൽ ആദ്യമായി ടൂർണമെന്റിന്റെ റണ്ണറപ്പായി. ഫൈനലിൽ ഫെയർ പ്ലെയർ ഓഫ് ദ മാച്ച് അവാർഡ് നേടി. 2014 നവംബർ 14 ന് അംഗോളയ്‌ക്കെതിരായ ആഫ്രിക്കൻ നാഷണൽ കപ്പ് യോഗ്യതാ മത്സരത്തിൽ ബക്കറി കോനെ ആദ്യമായി ദേശീയ ടീമിന്റെ നായകനായി. 83 മത്സരങ്ങളിൽ, കോനെ നിലവിൽ തന്റെ രാജ്യത്ത് ഏറ്റവുമധികം ക്യാപ് നേടിയ മൂന്നാമത്തെ കളിക്കാരനാണ്.
ക്ലബ്
ഗുയിംഗാംപ്
ബാഹ്യ ലിങ്കുകൾ
വർഗ്ഗം:കേരള ബ്ലാസ്റ്റേഴ്സ് ഫുട്ബോൾ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1988-ൽ ജനിച്ചവർ
മിസിസ് എലിസബത്ത് മൂഡി വിത് ഹെർ സൺസ് സാമുവൽ ആൻഡ് തോമസ്
തോമസ് ഗയിൻസ്ബറോ വരച്ച ഒരു ഛായാചിത്രമാണ് മിസിസ് എലിസബത്ത് മൂഡി വിത് ഹെർ സൺസ് സാമുവൽ ആൻഡ് തോമസ്. 1779-80 കാലഘട്ടത്തിൽ ശ്രീമതി മൂഡിയുടെ പുതിയ ഭർത്താവ് സാമുവൽ മൂഡിയിൽ നിന്നുള്ള കമ്മീഷനായി ഒറ്റ ഛായാചിത്രമായി ഈ ചിത്രം വരച്ചു. അവർ 1782-ൽ മരിച്ചു. ചിത്രത്തിൽ കുട്ടികളെ 1784-ലോ 1785-ലോ ചേർത്തതായി കരുതപ്പെടുന്നു. ഒരുപക്ഷേ രണ്ടാനമ്മയുമായി സൗഹൃദത്തിലല്ലായിരുന്ന തോമസ് മൂഡി അവർക്ക് ചിത്രം കൈമാറുന്നത് തടയാൻ ഈ ചിത്രം 1831-ൽ ഡൽവിച്ച് പിക്ചർ ഗാലറിക്ക് ചിത്രത്തിൽ കാണിച്ചിരിക്കുന്ന പുത്രന്മാരിൽ ഒരാളായ തോമസ് മൂഡി തന്നെയാണ് നൽകിയത്.
അവലംബം
വർഗ്ഗം:തോമസ് ഗെയ്ൻസ്ബറോ വരച്ച ചിത്രങ്ങൾ
എൻ‌ജിഡെക അക്കുനിലി ക്രോസ്ബി
കാലിഫോർണിയയിലെ ലോസ് ഏഞ്ചൽസിൽ പ്രവർത്തിക്കുന്ന നൈജീരിയൻ വംശജയായ വിഷ്വൽ ആർട്ടിസ്റ്റാണ് എൻജിഡെക അകുനിലി ക്രോസ്ബി (ജനനം 1983). അകുനിലി ക്രോസ്ബിയുടെ കല "അമേരിക്കയിലെ അവരുടെ ദത്തെടുത്ത വീടും അവരുടെ സ്വദേശമായ നൈജീരിയയും തമ്മിലുള്ള സാംസ്കാരിക ഭൂപ്രദേശത്തെക്കുറിച്ച് ചർച്ചചെയ്യുന്നു. ഈ രണ്ട് ലോകങ്ങളും സ്വായത്തമാക്കുന്നതിലെ വെല്ലുവിളികളെ തുറന്നുകാട്ടുന്ന കൊളാഷും ഫോട്ടോ കൈമാറ്റം അടിസ്ഥാനമാക്കിയുള്ള പെയിന്റിംഗുകളും സൃഷ്ടിക്കുന്നു." 2017-ൽ അക്കുനിലി ക്രോസ്ബിക്ക് ജോൺ ഡി ആന്റ് കാതറിൻ ടി. മക്അർതർ ഫൗണ്ടേഷൻ എന്നിവയിൽ നിന്ന് ജീനിയസ് ഗ്രാന്റ് ലഭിച്ചു.
ജീവചരിത്രം
1983-ൽ ജനിച്ച എൻ‌ജിഡെക അക്കുനിലി നൈജീരിയയിലെ എനുഗുവിലാണ് വളർന്നത്. അവർ ഇഗ്ബോ വംശജയാണ്. ആറ് സഹോദരങ്ങളിൽ ഒരാളായ അകുനിലി ക്രോസ്ബിയുടെ പിതാവ് ഒരു സർജനും അമ്മ നൈജീരിയ സർവകലാശാലയിൽ ഫാർമക്കോളജി പ്രൊഫസറുമായിരുന്നു. ലാഗോസിലെ സെക്കൻഡറി സ്കൂൾ ക്വീൻസ് കോളേജ് (QC) യാബയിൽ ചേരാൻ പത്ത് വയസ്സുള്ളപ്പോൾ അവർ ലാഗോസിലേക്ക് മാറി. അക്കുനിലി ക്രോസ്ബിയേയും സഹോദരങ്ങളേയും വിദേശത്ത് പഠിക്കാൻ പ്രാപ്തരാക്കുന്നതിനായി കുടുംബത്തിന് വേണ്ടി അവളുടെ അമ്മയ്ക്ക് യുഎസ് ഗ്രീൻ കാർഡ് ലോട്ടറി ലഭിച്ചു.
1999-ൽ പതിനാറാമത്തെ വയസ്സിൽ, സഹോദരി ഇജിയോമയ്‌ക്കൊപ്പം വീട് വിട്ട് അമേരിക്കയിലേക്ക് മാറി. ഒരു വർഷം നാഷണൽ സർവീസിനായി നൈജീരിയയിലേക്ക് മടങ്ങുന്നതിന് മുമ്പ് അവർ സാറ്റ് പഠനത്തിനായി അമേരിക്കൻ ചരിത്ര ക്ലാസുകൾ എടുത്തു. സേവനം പൂർത്തിയാക്കിയ ശേഷം ഫിലാഡൽഫിയയിൽ പഠിക്കാനായി അമേരിക്കയിലേക്ക് മടങ്ങി. ഫിലാഡൽഫിയയിലെ കമ്മ്യൂണിറ്റി കോളേജിൽ അവർ ആദ്യത്തെ ഓയിൽ പെയിന്റിംഗ് ക്ലാസ് എടുത്തു. അവിടെ ടീച്ചർ ജെഫ് റീഡ് സ്വാർത്ത്മോർ കോളേജിൽ അപേക്ഷിക്കാൻ പ്രോത്സാഹിപ്പിച്ചു. 2004-ൽ സ്വാത്മോർ കോളേജിൽ നിന്ന് ബിരുദം നേടി. അവിടെ മെലോൺ മെയ്സ് അണ്ടർ ഗ്രാജുവേറ്റ് ഫെലോ ആയി കലയും ജീവശാസ്ത്രവും പഠിച്ചു. കല പിന്തുടരാൻ തീരുമാനിക്കുന്നതിനുമുമ്പ് വൈദ്യശാസ്ത്രത്തിൽ ഒരു കരിയർ തുടരുന്നതിന് അവർക്ക് പ്രീ-മെഡിക്കൽ ആവശ്യകതകൾ ലഭിച്ചിരുന്നു. ഓർഗാനിക് കെമിസ്ട്രി, അഡ്വാൻസ്ഡ് ബയോളജി എന്നീ ക്ലാസുകളേക്കാൾ കൂടുതൽ കലാ ക്ലാസുകൾ ആസ്വദിക്കുന്നതായി മനസിലാക്കുന്നതുവരെ അവർ സ്വാർത്ത്മോറിലെ അവസാനവർഷം വരെ കലയെ പിന്തുടർന്നില്ല. ഒരു നൈജീരിയൻ എന്ന നിലയിലുള്ള തന്റെ അനുഭവം പ്രവാസികളിൽ തന്റെ കലയിലൂടെ പറയേണ്ടതിന്റെ ആവശ്യകത അവർക്ക് ബോധ്യമായി.
പുറത്തേക്കുള്ള കണ്ണികൾ
വർഗ്ഗം:1983-ൽ ജനിച്ചവർ വർഗ്ഗം:നൈജീരിയൻ കലാകാരികൾ
ടിറോത് സിംഗ്
ടിറോത് സിംഗ് എന്നും അറിയപ്പെടുന്ന U ടിറോത് സിംഗ് സീം (1802 - 1835) പത്തൊൻപതാം നൂറ്റാണ്ടിന്റെ ആദ്യ കാലഘട്ടത്തിൽ ഖാസി വിഭാഗക്കാരുടെ തലവനായിരുന്നു. സീമില്ല്യ വംശത്തിൽപ്പെട്ട അദ്ദേഹം ഖാസി ഹിൽസിന്റെ ഭാഗമായ നോങ്ഖലയുടെ സീം (മേധാവി) ആയിരുന്നു. സീം എന്നായിരുന്നു അദ്ദേഹത്തിന്റെ സ്ഥാനപേര്. തന്റെ കൗൺസിലിലെ പ്രമുഖ ഭരണ സമിതിയുടെ ഭരണഘടനാ തലവനും, അദ്ദേഹത്തിന്റെ ഭൂപ്രദേശത്തിലെ പ്രമുഖ കുടിയേറ്റക്കാരുടെ ജനറൽ പ്രതിനിധിയും ആയിരുന്നു. ഖാസി ഹിൽസിനെ മറികടക്കാൻ ബ്രിട്ടീഷുകാരുടെ ശ്രമങ്ങളെ എതിർത്തു യുദ്ധം പ്രഖ്യാപിക്കുകയും യുദ്ധം ചെയ്യുകയും ചെയ്തു. 1835 ജൂലൈ 17-ന് അദ്ദേഹം അന്തരിച്ചു. മേഘാലയയിൽ യു.ടിറോത് സിംഗ് ഡേ എന്ന പേരിൽ അദ്ദേഹത്തിന്റെ മരണദിനം ആഘോഷിക്കുന്നു.
ആംഗ്ലോ-ഖാസി യുദ്ധവും രക്തസാക്ഷിയും
1826-ൽ യന്ദാബോ ഉടമ്പടി അവസാനിപ്പിച്ചതിനു ശേഷം ബ്രഹ്മപുത്ര താഴ്വര ബ്രിട്ടീഷുകാരുടെ നിയന്ത്രണത്തിലായി. ലോവർ അസ്സാമിലെ സിൽഹെറ്റിലുള്ള അവരുടെ വസ്തുവകകളും പുതുതായി സ്വന്തമാക്കിയ വസ്തുവകകളും ഖാസി മലകൾക്ക് ഇടയിൽ ആയിരുന്നു. യാത്ര ചെയ്യുന്നത് ദുരിതപൂർണമായതിനാൽ രാജ്യത്തിനായി ആഴ്ചകൾ ചെലവഴിക്കാൻ സിൽഹെറ്റും ഗുവാഹത്തിയുമായി ബന്ധിപ്പിക്കുന്നതിനായി ഈ പ്രദേശത്ത് ഒരു റോഡ് നിർമ്മിക്കാൻ അവർ ആഗ്രഹിച്ചു.
നോർത്തേൺ ടെറിട്ടറിയിലെ ബ്രിട്ടീഷ് ഗവർണർ ജനറൽ ഡേവിഡ് സ്കോട്ട്, യു ടിറോത് സിംഗ് റോഡ് പദ്ധതിക്കുള്ള അനുമതിക്ക് പകരം ഡൂയർസിൽ (ആസ്സാമിലേക്കുള്ള പാസുകൾ) നിന്ന് വസ്തുവകകൾ തിരിച്ചുപിടിക്കാൻ താൽപര്യമുണ്ടെന്ന് അദ്ദേഹം കണ്ടെത്തി. ദർബാറിലെ (കോടതി) രണ്ടു ദിവസത്തെ സമ്മേളനത്തിനു ശേഷം, ബ്രിട്ടീഷ് നിർദ്ദേശം അംഗീകരിക്കാൻ സഭ സമ്മതിച്ചു. റോഡിന്റെ പ്രവർത്തനം തുടങ്ങി.റാണിയുടെ രാജാവായ ബലറാം സിംഗ്, ഡൂയർസിനെ സംബന്ധിച്ച യു ടിറോത് സിംഗിൻറെ അവകാശവാദം ഉന്നയിച്ച്, 1828 ഡിസംബറിൽ തന്റെ അവകാശവാദം ഉയർത്താൻ ആയുധധാരികളായ ഒരു കൂട്ടാളിയുമായി പോയി. ബ്രിട്ടീഷുകാർ അദ്ദേഹത്തിന് പിന്തുണ നൽകുമെന്നും അദ്ദേഹം വിശ്വസിച്ചു. മറിച്ച്, യാത്ര തടഞ്ഞ് ശിപായിയുടെ ഒരു സംഘം അദ്ദേഹത്തെ നേരിട്ടു. ബ്രിട്ടീഷുകാർ ആസാമിൽ ശക്തിപ്രാപിക്കുന്നതായി വന്നപ്പോൾ, യു.ടിറോത് സിംഗ് ഒരു ദർബാർ കൂടി വിളിച്ചുകൂട്ടി ബ്രിട്ടീഷുകാരെ നോങ്ഖലയിൽ നിന്ന് ഒഴിപ്പിച്ചു. ബ്രിട്ടീഷുകാർ യാതൊരു ശ്രദ്ധ കൊടുക്കലും നടത്തിയില്ല. 1829 ഏപ്രിൽ 4-ന് നാങ്ഖലയിലെ ബ്രിട്ടീഷ് പട്ടാളത്തെ ഖാസിസ് ആക്രമിച്ചു. രണ്ടു ബ്രിട്ടീഷ് ഉദ്യോഗസ്ഥരെ വധിക്കുകയും, ബ്രിട്ടീഷ് തിരിച്ചടിയുടെ രോഷം അഴിച്ചുവിടുകയും ചെയ്തു. യു.ടിറോത് സിംഗും മറ്റു ഖാസി മേധാവികളും തമ്മിലുള്ള സൈനിക നടപടി ഉടൻ ആരംഭിച്ചു.
ഗോൾഡൻ വിസ (യു എ ഇ)
വിവിധ മേഖലകളിൽ കഴിവ് തെളിയിക്കുന്ന പ്രതിഭകൾക്ക് യു എ ഇ ഭരണകൂടം നൽകുന്നതാണ് ഗോൾഡൻ വിസ.രണ്ടുവർഷം കൂടുമ്പോൾ പുതുക്കുന്ന എംപ്ലോയ്‌മെന്റ് വിസക്ക് പകരം 10 വർഷത്തേക്ക് വിസ അനുവദിക്കുന്നു. ദീർഘകാല റസിഡന്റ് വിസ പദ്ധതി 2018 മുതലാണ് യു എ ഇ ആരംഭിച്ചത്. യുഎഇ വൈസ് പ്രസിഡന്റും പ്രധാനമന്ത്രിയും ദുബായ് ഭരണാധികാരിയുമായ ഷേയ്ഖ് മുഹമ്മദ് ബിൻ റാഷിദ് അൽ മക്തൂമാണ് ഇത് സംബന്ധിച്ച പ്രഖ്യാപനം നടത്തിയത്. എഞ്ചിനീയർമാർക്കും ഡോക്ടർമാർക്കും കൂടുതൽ അവസരങ്ങളൊരുക്കുന്നതാണ് യുഎഇ ഗോൾഡൻ വിസ പദ്ധതി.
=അവലംബങ്ങൾ=
വർഗ്ഗം:ഐക്യ അറബ് എമിറേറ്റ്സ്
ബെറിംഗ് കടൽ
പസഫിക് സമുദ്രത്തിലെ ഒരു ചെറിയ സമുദ്രമാണ് ബെറിംഗ് കടൽ (Russian: Бе́рингово мо́ре, tr. Béringovo móre). ഇത് ബെറിംഗ് കടലിടുക്കിനൊപ്പം യുറേഷ്യ, അമേരിക്കകൾ തുടങ്ങിയ ഭൂമിയിലെ ഏറ്റവും വലിയ രണ്ട് വൻകരകൾ തമ്മിലുള്ള വിഭജനം സൃഷ്ടിക്കുന്നു. ഇതിൽ ആഴത്തിലുള്ള ഒരു ജല തടം ഉൾക്കൊള്ളുന്നു. അത് ആഴമില്ലാത്ത വെള്ളത്തിലേക്ക് ഒരു ഇടുങ്ങിയ ചരിവിലൂടെ വൻകരത്തട്ട് മുകളിലേയ്ക്ക് ഉയരുന്നു.
ബെറിംഗ് കടലിനെ അലാസ്ക ഉൾക്കടലിൽ നിന്ന് അലാസ്ക ഉപദ്വീപാണ് വേർതിരിക്കുന്നത്. 2,000,000 ചതുരശ്ര കിലോമീറ്റർ (770,000 ചതുരശ്ര മൈൽ) വിസ്തൃതിയുള്ള ഇത് കിഴക്ക്, വടക്ക് കിഴക്ക് അലാസ്ക, പടിഞ്ഞാറ് റഷ്യൻ ഫാർ ഈസ്റ്റ്, കംചട്ക പെനിൻസുല, തെക്ക് അലാസ്ക പെനിൻസുല, അലൂഷ്യൻ ദ്വീപുകൾ, വടക്ക് ബെറിംഗ് കടലിടുക്ക് എന്നിങ്ങനെ അതിരിടുന്നു. ആർട്ടിക് സമുദ്രത്തിലെ ചുക്ചി കടലുമായി ബെറിംഗ് കടലിടുക്ക് ബന്ധിപ്പിക്കുന്നു. അലാസ്ക ഉപദ്വീപിനെ അലാസ്കയിൽ നിന്ന് വേർതിരിക്കുന്ന ബെറിംഗ് കടലിന്റെ ഭാഗമാണ് ബ്രിസ്റ്റോൾ ബേ. റഷ്യൻ സർവീസിലെ ഡാനിഷ് നാവിഗേറ്ററായ വിറ്റസ് ബെറിംഗ് ആണ് ബെറിംഗ് കടലിന് പേര് നൽകിയിരിക്കുന്നത്. 1728-ൽ ആസൂത്രിതമായി പസഫിക് സമുദ്രത്തിൽ നിന്ന് വടക്ക് ആർട്ടിക് സമുദ്രത്തിലേക്ക് കപ്പൽ കയറി പര്യവേക്ഷണം ചെയ്ത ആദ്യത്തെ യൂറോപ്യൻ ആയിരുന്നു.
അമേരിക്കയുടെയും റഷ്യയുടെയും അധികാരപരിധിയിലെ വിഭവങ്ങളും കടലിനു നടുവിലുള്ള അന്താരാഷ്ട്ര സമുദ്രജലവും ("ഡോണട്ട് ഹോൾ" എന്നറിയപ്പെടുന്നു) ബെറിംഗ് കടൽ പരിസ്ഥിതി വ്യവസ്ഥയിൽ ഉൾപ്പെടുന്നു. പ്രവാഹങ്ങൾ, കടൽ ഐസ്, കാലാവസ്ഥ എന്നിവ തമ്മിലുള്ള പ്രവർത്തനം ഊർജ്ജസ്വലവും ഉൽ‌പാദനപരവുമായ ഒരു ആവാസവ്യവസ്ഥയെ സൃഷ്ടിക്കുന്നു.
ചരിത്രം
ഏറ്റവും പുതിയ ഹിമയുഗത്തിൽ, സമുദ്രനിരപ്പ് മനുഷ്യർക്ക് ഏഷ്യയിൽ നിന്ന് വടക്കേ അമേരിക്കയിലേക്ക് കാൽനടയായി കിഴക്ക് കുടിയേറാൻ അനുവദിക്കുന്ന തരത്തിൽ കുറവായിരുന്നുവെന്ന് മിക്ക ശാസ്ത്രജ്ഞരും വിശ്വസിക്കുന്നു. മെഗാഫൗണ ഉൾപ്പെടെയുള്ള മറ്റ് ജീവജാലങ്ങൾ രണ്ട് ദിശകളിലേക്കും കുടിയേറി. ഇതിനെ സാധാരണയായി "ബെറിംഗ് ലാൻഡ് ബ്രിഡ്ജ്" എന്ന് വിളിക്കുന്നു. ഇത് മിക്ക ശാസ്ത്രജ്ഞരും അല്ലെങ്കിൽ മിക്കവരും അമേരിക്കയിലേക്ക് മനുഷ്യർ പ്രവേശിക്കുന്നതിന്റെ ആദ്യ സൂചനയായി വിശ്വസിക്കുന്നു.
ബെറിംഗ് കടലിൽ കുല പ്ലേറ്റിന്റെ ഒരു ചെറിയ ഭാഗം കാണപ്പെടുന്നു. അലാസ്കയുടെ താഴെ ഭൗമശാസ്ത്ര പ്രക്രിയയായ സബ്ഡക്ഷനുവേണ്ടി ഉപയോഗിച്ചിരുന്ന ഒരു പുരാതന ടെക്റ്റോണിക് ഫലകമാണ് കുല പ്ലേറ്റ്. 2018 ഡിസംബർ 18 ന് ബെറിംഗ് കടലിനു മുകളിൽ ഒരു വലിയ ഉൽക്കാവർഷം പൊട്ടിത്തെറിച്ചു. ഹിരോഷിമ അണുബോംബ് പുറത്തുവിട്ട ഊർജ്ജത്തിന്റെ പത്തിരട്ടി ഊർജ്ജം ഉപയോഗിച്ച് ആണ് ബഹിരാകാശ പാറ പൊട്ടിത്തെറിച്ചത്.
വിപുലീകരണം
വടക്ക്. ചുക്ചി കടലിന്റെ തെക്കൻ പരിധി [sic] സൈബീരിയയ്ക്കും അലാസ്കയ്ക്കും ഇടയിലുള്ള ആർട്ടിക് വൃത്തം].
തെക്ക്. അലാസ്കൻ ഉപദ്വീപിലെ കബൂച്ച് പോയിന്റിൽ നിന്ന് (54 ° 48′N 163 ° 21′W), അലൂഷ്യൻ ദ്വീപുകൾ വഴി കോമാൻഡോർസ്കി ദ്വീപുകളുടെ തെക്ക് ഭാഗത്തേക്കും കേപ് കാംചട്കയിലേക്കും പോകുന്ന ഒരു വഴി അലാസ്കയ്ക്കും കാംചട്കയ്ക്കും ഇടയിലുള്ള ഇടുങ്ങിയ ജലങ്ങളെല്ലാം ബെറിംഗ് കടലിൽ ഉൾപ്പെടുന്നു.
ദ്വീപുകൾ
ബെറിംഗ് കടലിലെ ദ്വീപുകളിൽ ഇവ ഉൾപ്പെടുന്നു:
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ഐക്യനാടുകളിലെ സമുദ്രങ്ങൾ വർഗ്ഗം:റഷ്യയിലെ സമുദ്രങ്ങൾ
ലെയ്ഡി പെച്ച്
മായൻ വംശജനായ ഒരു മെക്സിക്കൻ തേനീച്ചവളർത്തുന്നയാളും പരിസ്ഥിതി പ്രവർത്തകയുമാണ് ലെയ്ഡി പെച്ച് (ജനനം 1965) എന്നറിയപ്പെടുന്ന ലെയ്ഡി അരസെലി പെച്ച് മാരിൻ. യുകാറ്റൻ പെനിൻസുലയിൽ ട്രാൻസ്ജെനിക് സോയാബീനുകൾ നട്ടുപിടിപ്പിക്കുന്നതിനെതിരായ അവരുടെ പ്രവർത്തനത്തിന് 2020-ൽ അവർക്ക് ഗോൾഡ്മാൻ പരിസ്ഥിതി പുരസ്കാരം ലഭിച്ചു.
തേനീച്ച വളർത്തൽ ജോലി
ഈ പരമ്പരാഗത രീതിയിൽ തേൻ കൃഷി ചെയ്യുന്ന പെച്ചിന് രണ്ട് ഹെക്ടർ ഭൂമിയുണ്ട്. തേനീച്ചകളെ വളർത്തുന്നതിനും അവയുടെ തേൻ ശേഖരിക്കുന്നതിനുമുള്ള കൂട്ടായ പ്രവർത്തനത്തിലൂടെ സമൂഹബോധം വളർത്തിയെടുക്കാൻ പെച്ചിന്റെ സംഘടന ശ്രമിക്കുന്നു. കുടുംബങ്ങൾ ഒരുമിച്ചു പ്രവർത്തിക്കുകയും അതിജീവിക്കാൻ പരസ്‌പരം പിന്തുണയ്‌ക്കുകയും ചെയ്യുന്ന ഇക്‌ ഇക്‌ എന്ന സമീപ സമൂഹത്തെ അനുകരിക്കാൻ അവർ ശ്രമിക്കുന്നു.
പരിസ്ഥിതി ആക്ടിവിസം
2000-ൽ മോൺസാന്റോ കാമ്പെച്ചെയിൽ ട്രാൻസ്ജെനിക് സോയാബീൻ കൃഷി ചെയ്യാൻ തുടങ്ങിയ അതേ സമയത്താണ് പെച്ച് പരിസ്ഥിതി പ്രവർത്തനത്തിൽ ഏർപ്പെട്ടത്. കൃഷിയുടെ തോത് വർദ്ധിച്ചുകൊണ്ടിരുന്നു. 2012 ആയപ്പോഴേക്കും അഗ്രിബിസിനസ് വലിയ തോതിൽ സംഭവിച്ചു. ട്രാൻസ്ജെനിക് സോയാബീൻ കൃഷിയിലെ ഈ വർദ്ധനവ് സംസ്ഥാനത്തെ തേൻ ഉൽപാദനത്തെ പ്രതികൂലമായി ബാധിക്കുകയും വിളവ് കുറയ്ക്കുകയും തേൻ വിളവെടുപ്പിനെ മലിനമാക്കുകയും ചെയ്തു. തേനീച്ചകളുടെ ഉത്പാദനക്ഷമതയിലെ ഈ കുറവ് പ്രാദേശിക മായൻ സമൂഹങ്ങളെ നേരിട്ട് അപകടത്തിലാക്കുന്നു. കാരണം തേനീച്ചവളർത്തൽ ഭക്ഷണം മേശപ്പുറത്ത് വയ്ക്കുന്നതിനുള്ള അവരുടെ പ്രാഥമിക മാർഗമായിരുന്നു.
ഇക്കാരണത്താൽ, പെച്ച് Muuch Kambal കൂട്ടുകെട്ടും Colectivo Apícola de los Chenes എന്ന സംഘടനയും സ്ഥാപിച്ചു. ഈ തരത്തിലുള്ള ട്രാൻസ്ജെനിക് വിളകൾ കൃഷി ചെയ്യുന്നത് തടയാൻ സർക്കാരിനെതിരെ കേസെടുത്തു. 2015-ൽ, മെക്സിക്കൻ സുപ്രീം കോടതി, ഏതെങ്കിലും ട്രാൻസ്ജെനിക് വിളകൾ കൃഷി ചെയ്യുന്നതിന് മുമ്പ് തദ്ദേശീയ സമൂഹങ്ങളുമായി കൂടിയാലോചിക്കണമെന്ന് വിധിച്ചു. 2017-ൽ, ജനിതകമാറ്റം വരുത്തിയ വിത്തുകൾ വളർത്താനുള്ള മൊൺസാന്റോയുടെ അനുമതി കാംപെഷെ, യുകാറ്റാൻ, മെക്സിക്കോയിലെ മറ്റ് അഞ്ച് സംസ്ഥാനങ്ങൾ എന്നിവിടങ്ങളിൽ റദ്ദാക്കപ്പെട്ടു.
അവരുടെ ആക്ടിവിസവും അവരുടെ കമ്മ്യൂണിറ്റിയുടെ വിജയവും കാരണം, പെച്ചിന് 2020-ൽ ഗോൾഡ്മാൻ പാരിസ്ഥിതിക സമ്മാനം ലഭിച്ചു. ഈ അവാർഡ് പരിസ്ഥിതി നോബൽ ആയി കണക്കാക്കപ്പെടുന്നു. പെച്ചിനോട് മൊൺസാന്റോയും അതിന്റെ അഭിഭാഷകരും വിവേചനം കാണിച്ചതായി അവാർഡ് നൽകിയ സംഘടന അഭിപ്രായപ്പെട്ടു, ഒരു സ്ത്രീ തങ്ങളെ പരാജയപ്പെടുത്തി എന്ന അവിശ്വാസത്തെക്കുറിച്ച് സൂചിപ്പിച്ചു. പെച്ചിന്റെ അഭിപ്രായത്തിൽ, ഈ അവാർഡ് "ചെനസിലെ (കാംപെച്ചെയുടെ ഒരു പ്രദേശം) മായൻ കമ്മ്യൂണിറ്റികളുടെ പ്രവർത്തനത്തിനും മായൻ പ്രദേശത്തിന്റെ ഐക്യത്തിനും ഉള്ള അംഗീകാരത്തെ പ്രതിനിധീകരിക്കുന്നു." ഫലത്തിൽ നടന്ന ചടങ്ങിൽ അവൾ പറഞ്ഞു:" "പ്രകൃതിവിഭവങ്ങളെയും തൊഴിൽ മാർഗങ്ങളെയും ബാധിക്കുന്ന മുതലാളിത്ത മാതൃകയെ ശക്തിപ്പെടുത്തുന്ന മെഗാപ്രോജക്‌റ്റുകൾ, എക്‌സ്‌ട്രാക്റ്റിവിസം, അഗ്രിബിസിനസ്, ടൂറിസം എന്നിവയും മറ്റും അടിച്ചേൽപ്പിക്കാൻ തദ്ദേശവാസികളുടെ പ്രദേശങ്ങൾ നികത്തപ്പെടുകയാണെന്ന് ലോകത്തോട് പറയാൻ ഈ അവാർഡ് എനിക്ക് അവസരം നൽകുന്നു."
അവലംബം
വർഗ്ഗം:1965-ൽ ജനിച്ചവർ വർഗ്ഗം:മെക്സിക്കൻ പരിസ്ഥിതി പ്രവർത്തകർ വർഗ്ഗം:ഗോൾഡ്മാൻ എൻവിയോൺമെന്റൽ പ്രൈസ് ജേതാക്കൾ
തതേന്ദ തയ്ബു
മുൻ സിംബാബ്വെ ക്രിക്കറ്റ് ടീം ക്യാപ്റ്റൻ ആയിരുന്നു തതേന്ദ തയ്ബു.ടെസ്റ്റ് ക്രിക്കറ്റ് ചരിത്രത്തിലെ ഏറ്റവും പ്രായം കുറഞ്ഞ ക്യാപ്റ്റൻ എന്ന ബഹുമതി തയ്ബുവിന്റെ പേരിലാണ്.
കരിയർ
2004ൽ 21ാമത്തെ വയസ്സിലാണ് സിംബാബ്വെ ടെസ്റ്റ് ക്രിക്കറ്റ് ടീമിന്റെ ക്യാപ്റ്റനായി തയ്ബു ചുമതലേയേൽക്കുന്നത്.2001ൽ ആൻഡി ഫ്ളവറിന് പിൻഗാമിയായിട്ടാണ് തയ്ബു എന്ന വിക്കറ്റ് കീപ്പർ ബാറ്റ്സ്മാൻ സിംബാബ്വെ ടീമിലെത്തുന്നത്.11 വർഷം നീണ്ട അന്താരാഷ്ട്ര കരിയറിൽ സിംബാബ്വെക്കായി 28 ടെസ്റ്റുകളിലും 150 ഏകദിനങ്ങളിലും തയ്ബു കളിച്ചിട്ടുണ്ട്.
അവലംബം
വർഗ്ഗം:സിംബാബ്‌വെ ക്രിക്കറ്റ് കളിക്കാർ വർഗ്ഗം:1983-ൽ ജനിച്ചവർ
കരിങ്ങന്നൂർ
കരിങ്ങന്നൂർ എന്നത് കൊട്ടാരക്കര താലൂക്കിലെ വെളിന്നല്ലൂർ ഗ്രാമപഞ്ചായത്തിലെ ഒരു പ്രദേശമാണ്.വെളിന്നല്ലൂർ ബി.എസ്.എൻ.എൽ ആഫീസ് സ്ഥിതിചെയ്യുന്നത് കരിങ്ങന്നൂരാണ്. കരിങ്ങന്നൂർ പോസ്റ്റ് ഓഫീസ് പിൻ 691516 ആണ്. കരിങ്ങന്നൂരിൽ ഇന്ത്യൻ ഓവർസൈസ് ബാങ്ക്(2466432) സ്ഥിതിചെയ്യുന്നു.പുതുശ്ശേരി അയ്യപ്പസ്വാമിക്ഷേത്രം,ശ്രീ ഭന്ദ്രകാളി ഭുവനേശ്വരീ ക്ഷേത്രം, ക‌ുഴിത്തറച്ചാലിൽ ശ്രീ മുരുകക്ഷേത്രം, മങ്കാട് ഇലഞ്ഞിക്ക്ല ‍ക്ഷേത്രം എന്നിവ കരിങ്ങന്നൂരിൽ സ്ഥിതിചെയ്യുന്ന ക്ഷേത്രങ്ങളാണ്.അവിടെ അരനൂറ്റാണ്ടോളമായി പ്രവർത്തിച്ചുവരുന്ന ഒരു വിദ്യാലയമുണ്ട്. അത് ഗവൺമെന്റ് യു.പി.സ്കൂൾ കരിങ്ങന്നൂർ എന്ന് അറിയപ്പെടുന്നു. അവിടെ സ്ഥലസൗകര്യങ്ങളും കുട്ടികളുടെ എണ്ണവും കുറവാണെങ്കിലും സബ്ജില്ലാ, ജില്ലാ-ശാസ്ത്ര സാമൂഹികശാസ്ത്ര പ്രവൃത്തിപരിചയമേളകളിൽ ഒന്നാ സ്ഥാനം വരെ കരസ്ഥമാക്കിയെടുക്കുകയും ബാലശാസ്ത്ര കോൺഗ്രസിന്റെ പങ്കാളിയാകാൻ വിദ്യാർത്ഥികൾക്ക് കഴിയുകയും ചെയ്തു. ജെ.ആർ.സി സന്നദ്ധസംഘടന കരങ്ങന്നൂർ സ്കൂളിൽ ഉണ്ട്. മലയാളത്തിലെ പേരുകേട്ട കാവ്യശ്രേഷ്ഠന്മാരിൽ പ്രമുഖനായ ക‌ുരീപ്പുഴ ശ്രീകുമാറിന്റെ വസതി സ്ഥിതിചെയ്യുന്നത് കരിങ്ങന്നൂരാണ്. കരിങ്ങന്നൂരിന്റെ ഭാഗമായ വെളിന്നല്ലൂരിൽ സ്ഥിതിചെയ്യുന്ന വെലഇന്നല്ലൂർ ശ്രീരാമ സ്വാമി ക്ഷേത്രത്തിൽ എല്ലാ വർഷവും മീനത്തിന്റെ മാധുര്യത്തിൽ രോഹിണി മഹോത്സവം നടക്കാറുണ്ട്. പതിവ് ഉത്സവങ്ങളിൽ നിന്ന് വ്യത്യസ്തമായഒരു ശൈലിയാണ് രോഹിണിമഹോത്സവത്തിനുള്ളത്. എന്തെന്നാൽ ക്ഷേത്രപ്പറമ്പിൽ നടക്കുന്ന ഈ ഉത്സവത്തിൽ നാനാ ജാതി മതസ്തരും ഒത്തുകൂടിക്കൊണ്ട് മത്സ്യ വിൽപ്പനയും ചന്തയും നടത്തി വരുന്നു. ഉപ്പു മുതൽ കർപ്പൂരം വരെ ആ മണ്ണിൽ വില്പനയ്ക്കുണ്ടാകും. പ്രദേശത്ത് താമസിക്കുന്ന നാനാജാതി മതസ്ഥരും പത്ത് ദിവസം നീണ്ടുനിൽക്കുന്ന ഈ ഉത്സവത്തിന്റെ ഭാഗമാക‌ും എന്നുള്ളത് തീർച്ച.കരിങ്ങന്നൂർ വാർഡ് മെമ്പർ പി ആർ സന്തോഷ് ണ്. ഇദ്ദേഹം ഒരു അദ്ധാപകൻ കൂടിയാണ്. വെളിച്ചം എന്ന ഒരു ചാരിറ്റബിൾ ട്രസ്റ്റ് ഇവിടെ സ്ഥിതിചെയ്യുന്നുണ്ട്. ആഴ്ചതോറും അനാഥാലയങ്ങളിൽ പൊതിച്ചോറ് നൽകുകയും കുട്ടികൾക്ക് വിവിധ മേഖലകളിൽ പരിശീലനം നൽകുകയും ക്യാമ്പുകൾ സംഘടിപ്പിക്കുകയും വാർധക്യത്തിന്റെ പടവിലായിപ്പോയവർക്ക് ധനസഹായങ്ങളും മറ്റ് സഹായങ്ങളും നൽകുന്നുണ്ട്. കരിങ്ങന്നൂർ വാർഡിൽ ആഴ്ചകളിൽ മാലിന്യമുക്തപ്രവർത്തനങ്ങൾ നടത്തി വാർഡിനെ പ്ലാസ്റ്റിക് മാലിന്യമുക്തമാക്കുവാനുള്ള പ്രവർത്തനങ്ങൾ നടക്കുന്നുണ്ട്.
നാദിറ ബാനു ബീഗം
ഒരു മുഗൾ രാജകുമാരിയും, മുഗൾ ചക്രവർത്തിയായ ഷാജഹാൻറെ മൂത്തപുത്രനും കിരീടാവകാശിയുമായ ദാര ഷുക്കോഹിന്റെ ഭാര്യയും ആയിരുന്നു നാദിറ ബാനു ബീഗം (14 മാർച്ച് 1618 - ജൂൺ 6, 1659). ഔറംഗസേബ് അധികാരത്തിലെത്തിയപ്പോൾ ദാരയുടെയും അടുത്ത ബന്ധുക്കളും അദ്ദേഹത്തിന്റെ അനുയായികളും കനത്ത അപകടത്തിലായി. ഭർത്താവിന്റെ വധത്തിനു ഏതാനും മാസങ്ങൾക്കുമുമ്പ് നാദിറ 1659-ൽ മരണമടഞ്ഞു. രണ്ട് ആൺമക്കളും ഒരു മകളും അതിജീവിച്ചു.
അവലംബം
വർഗ്ഗം:ഇന്ത്യൻ രാജവംശജരായ സ്ത്രീകൾ വർഗ്ഗം:മുഗൾ രാജകുമാരിമാർ വർഗ്ഗം:1659-ൽ മരിച്ചവർ വർഗ്ഗം:1618-ൽ ജനിച്ചവർ
ഡഗ്ലസ്-ആപ്സ്‌ലി ദേശീയോദ്യാനം
ഡഗ്ലസ്-ആപ്സ്‌ലി ദേശീയോദ്യാനം ആസ്ത്രേലിയയിലെ ടാസ്മാനിയയുടെ കിഴക്കൻ തീരത്തുള്ള ഒരു ദേശീയോദ്യാനമാണ്. ഹൊബർട്ടിൽ നിന്നും വടക്കു-കിഴക്കായി 149 കിലോമീറ്ററും ബിച്ചെനോയിൽ നിന്നും ഏതാനും കിലോമീറ്റർ വടക്കായുമാണ് ഈ ദേശീയോദ്യാനം സ്ഥിതിചെയ്യുന്നത്. 1989 ഡിസംബർ 27 ന് പ്രഖ്യാപിക്കപ്പെട്ട ഇ ദേശീയോദ്യാനം ടാസ്മാനിയയിലെ പുതിയ ദേശീയോദ്യാനങ്ങളിൽ ഒന്നാണ്.
പക്ഷികൾ
ടാസ്മാനിയയിലെ പ്രാദേശിക പക്ഷിസ്പീഷീസുകളിൽ 11 എണ്ണത്തെയും അതോടൊപ്പം ഫ്ലെയിം-പിങ്ക് റോബിനുകൾ, സ്വിഫ്റ്റ് തത്തകളിൽ മിക്കവയേയും നിലനിർത്തുന്നതിൽ ഒരു പ്രധാന പക്ഷിസങ്കേതം എന്ന നിലയിൽ ഈ ദേശീയോദ്യാനത്തിനുള്ള പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.
ഓക്സാലിഡേൽസ്
പുറത്തേക്കുള്ള കണ്ണികൾ
വർഗ്ഗം:സസ്യനിരകൾ
പുതുമല
പത്തനംതിട്ട ജില്ലയിലെ അടൂർ താലൂക്കിലെ ഏഴംകുളം ഗ്രാമപഞ്ചായത്തിലെ ഒന്നാം വാർഡിൽ പെടുന്ന ഗ്രാമമാണ് പുതുമല.
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
ക്ലോക്ക്‌സ്പീഡ്
മൈക്രോപ്രൊസസ്സർ ഇന്റസ്റ്റ്രക്ഷനുകളെ എക്സിക്യൂട്ട് ചെയ്യുന്ന വേഗമാണു ക്ലോക്ക് സ്പീഡ് അഥവാ ക്ലോക്ക് റേറ്റ്. ക്ലോക്ക് സ്പീഡ് അളക്കുന്നത് ആവൃത്തിയുടെ SI യൂണിറ്റ് ആയ ഹെർട്സ് (Hz) ൽ ആണ്. 300 MHz പ്രോസസ്സറിലെ ക്ലോക്ക് ഒരു സെക്കന്റിൽ 300 ദശലക്ഷം തവണ ടിക്ക് ചെയ്യും എന്നു കരുതാം. ഈ ഓരോ ടിക്കിലും ഒരോ പ്രവർത്തനങ്ങൾ നടക്കുന്നു. ഓരോ ഇൻസ്റ്റ്രക്ഷനുകളും എക്സിക്ക്യൂട്ട് ചെയ്യുവാനായി സി.പി.യു വിനു നിശ്ചിത എണ്ണം ക്ലോക്ക് സൈക്കിളുകൾ ആവശ്യമാണു. ക്ലോക്ക് സ്പീഡ് കൂടുമ്പോൾ എക്സിക്ക്യൂട്ട് ചെയ്യപ്പെടുന്ന ഇൻസ്റ്റ്രക്ഷനുകളുടെ ഏണ്ണവും വർദ്ധിക്കുന്നു. നിലവിലുള്ള മൈക്രോപ്രോസസ്സറുകളുടെ ക്ലോക്ക് സ്പീഡ് മെഗാഹെർട്ട്സിലോ (MHz) ജിഗാഹെർട്ട്സിലോ (GHz) ആണു സൂചിപ്പിക്കുന്നത്. എന്നാൽ ആദ്യകാലങ്ങളിലെ കപ്യുട്ടറുകളുടെ ക്ലോക്ക് സ്പീഡ് Hz ലും KHz ലും ആയിരുന്നു അളന്നിരുന്നത്. പക്ഷെ 21-ാം നൂറ്റാണ്ടോടുകൂടി പ്രൊസസ്സറുകളുടെ സ്പീഡ് GHz ൽ പരാമർശിക്കുന്ന സ്ഥിതി വന്നു. ഒരേ തരത്തിലുള്ള പ്രൊസസ്സറുകൾ തമ്മിൽ താരതമ്യം ചെയ്യുമ്പോൾ മാത്രമേ ക്ലോക്ക് സ്പീഡ് ഒരു പ്രധാന ഘടകമായി ഇന്ന് പരിഗണിക്കാറുള്ളൂ. ഇന്നു നിലവിലുള്ള പ്രൊസസ്സറുകളുടെ പ്രവർത്തനമികവ് മറ്റു പല കാര്യങ്ങളെയും ആശ്രയിച്ചിരിക്കുന്നു എന്നതാണ് ഇതിനു കാരണം. വീഡിയോ കാർഡ്, സി.പി.യു എന്നിവ നിർമ്മിക്കുന്ന കമ്പനികൾ കൂടുതൽ ക്ലോക്ക് സ്പീഡ് ഉള്ള ഉത്പന്നങ്ങൾക്ക് കൂടുതൽ വില ഈടാക്കുന്നതായി കാണുന്നു.
അവലംബം
Clock
യോനിയിലെ ജീവജാലങ്ങൾ
ലഘുചിത്രം|Lactobacilli and a vaginal [[squamous cell.]] യോനിയിൽ ജീവിക്കുന്ന സൂക്ഷ്മാണുക്കൾ ആണ് യോനിയിലെ ജീവജാലങ്ങൾ. ഇംഗ്ലിഷ്:Vaginal flora, vaginal microbiota or vaginal microbiome 1892-ൽ ജർമ്മൻ ഗൈനക്കോളജിസ്റ്റായ ആൽബർട്ട് ഡോഡർലിൻ ആണ് ഇവ കണ്ടെത്തിയത് മൊത്തത്തിൽ മനുഷ്യ ശരീരത്തിൽ കാണപ്പെടുന്ന അണുക്കളുടെ  ഭാഗമാണ്. അണൂക്കളുടെ അളവും തരവും ഒരു വ്യക്തിയുടെ മൊത്തത്തിലുള്ള ആരോഗ്യത്തിന് കാര്യമായ സ്വാധീനം ചെലുത്തുന്നു. ആരോഗ്യമുള്ള ഒരു വ്യക്തിയിൽ കാണപ്പെടുന്ന പ്രാഥമിക ബാക്ടീരിയകൾ  ഉദാ: L. ക്രിസ്പാറ്റസ് പോലെയുള്ള ലാക്ടോബാസിലസ് ജനുസ്സിൽ പെട്ടതാണ്, അവ ഉത്പാദിപ്പിക്കുന്ന ലാക്റ്റിക് ആസിഡ് രോഗകാരികളായ സ്പീഷീസുകളിൽ നിന്നുള്ള അണുബാധയിൽ നിന്ന് മനുഷ്യനെ സംരക്ഷിക്കുമെന്ന് കരുതപ്പെടുന്നു.
ലാക്റ്റോബാസില്ലസ്
ആരോഗ്യമുള്ള ഒരു വ്യക്തിയുടെ പ്രാഥമിക കോളനിവൽക്കരണ ബാക്ടീരിയകൾ ലാക്ടോബാസിലസ് (90-95%) ജനുസ്സിൽ പെട്ടവയാണ്, ഏറ്റവും സാധാരണമായത് എൽ. ക്രിസ്പാറ്റസ്, എൽ. ഇനേഴ്സ്, എൽ. ജെൻസിനി, എൽ. ഗാസറി എന്നിവയാണ്. ലാക്ടോബാസിലിയെക്കുറിച്ച് ഡോഡർലിൻ ആദ്യമായി വിവരിച്ചതുമുതൽ, ലാക്ടോബാസില്ലൈകളെ പൊതുവെ യോനി ആവാസവ്യവസ്ഥയുടെ ദ്വാരപാലകരായി കണക്കാക്കുന്നു. രോഗകാരിയായ സൂക്ഷ്മാണുക്കളുടെ വളർച്ചയെ ലാക്ടോബാസിലൈ തടയുന്നതായി തെളിയിക്കപ്പെട്ടിട്ടുണ്ട്, ഉദാ ബാക്‌ടറോയിഡ്‌സ് ഫ്രാഗിലിസ്, എസ്‌ഷെറിച്ചിയ കോളി, ഗാർഡ്‌നെറല്ല വാഗിനാലിസ്, മൊബിലുങ്കസ് എസ്‌പിപി ., നിസ്സേറിയ ഗൊണോറിയേ, പെപ്റ്റോസ്റ്റ്രെപ്റ്റോകോക്കസ് അനെയറോബിലസ്ക് പ്രിവോട്ടെല്ല ബീവിയ, സ്റ്റാഫൈലോകോക്കസ് ഓറിയസ് റതുടങ്ങിയവ.
ഗ്രോ ഹാർലെം ബ്രണ്ലൻഡ്
ഗ്രോ ഹാർലെം ബ്രണ്ലൻഡ് (നോർവീജിയൻ ഉച്ചാരണം: [ˈɡruː ˈhɑ̀ːlɛm ˈbrʉ̀ntlɑnː]; ജനനം, ഗ്രോ ഹാർലെം, 20 ഏപ്രിൽ 1939) ഒരു നോർവീജിയൻ രാഷ്ട്രീയക്കാരിയാണ് (അർബെയ്ഡർപാർട്ടിയറ്റ്). ഇംഗ്ലീഷ്:Gro Brundtland. 1981, 1986-1989, 1990-1996 എന്നീ വർഷങ്ങളിൽ നോർവേയുടെ പ്രധാന മന്ത്രിയായി സേവനം അനുഷ്ഠിച്ചിട്ടുള്ള വ്യക്തിയാണ്. കൂടാതെ 1998 മുതൽ 2003 വരെ ലോകാരോഗ്യ സംഘടനയുടെ ഡയറക്ടർ ജനറലായും. സുസ്ഥിര വികസനം സംബന്ധിച്ച ബ്രണ്ട്‌ലൻഡ് റിപ്പോർട്ട് അവതരിപ്പിച്ച ബ്രണ്ട്‌ലാൻഡ് കമ്മീഷൻ അധ്യക്ഷയായും അവർ അറിയപ്പെടുന്നു.
ഡോക്ടറായി വിദ്യാഭ്യാസം നേടിയ ബ്രണ്ട്‌ലൻഡ് ലേബർ പാർട്ടിയിൽ ചേരുകയും 1974-ൽ പരിസ്ഥിതി മന്ത്രിയായി സർക്കാരിൽ പ്രവേശിക്കുകയും ചെയ്തു. നോർവേയുടെ ആദ്യ വനിതാ പ്രധാനമന്ത്രിയായി അവർ മാറി 1981 ഫെബ്രുവരി 4-ന്, എന്നാൽ 1981 ഒക്ടോബർ 14-ന് ഓഫീസ് വിട്ടു. 1986 മെയ് 9-ന് പ്രധാനമന്ത്രിയായി മടങ്ങിയെത്തിയ അവർ, 1989 ഒക്ടോബർ 16 വരെ സേവനമനുഷ്ഠിച്ചു. ഒടുവിൽ 1990 നവംബർ 3-ന് അവർ മൂന്നാം തവണയും മടങ്ങി. 1981 മുതൽ 1992 വരെ അവർ ലേബർ പാർട്ടിയുടെ നേതാവായിരുന്നു. 1996-ൽ പ്രധാനമന്ത്രി പദത്തിൽ നിന്ന് അപ്രതീക്ഷിതമായ രാജിക്ക് ശേഷം, അവർ സുസ്ഥിര വികസനത്തിലും പൊതുജനാരോഗ്യത്തിലും ഒരു അന്താരാഷ്ട്ര നേതാവായി മാറി, കൂടാതെ ലോകാരോഗ്യ സംഘടനയുടെ ഡയറക്ടർ ജനറലായും 2007 മുതൽ 2010 വരെ കാലാവസ്ഥാ വ്യതിയാനത്തെക്കുറിച്ചുള്ള യുഎൻ പ്രത്യേക പ്രതിനിധിയായും സേവനമനുഷ്ഠിച്ചു. അവർ ദി എൽഡേഴ്‌സിന്റെ ഡെപ്യൂട്ടി ചെയർ, സോഷ്യലിസ്റ്റ് ഇന്റർനാഷണലിന്റെ മുൻ വൈസ് പ്രസിഡന്റു കൂടിയാണ്.
ചെന്നൈയിലെ ബസ് റൂട്ടുകൾ
[[File:Chennai suburban rail and bus interconnectivity map.png|thumb|300px| കോയമ്പേട് ബസ് ടെർമിനസിനും ചെന്നൈ സബർബൻ റയിൽവേ
നെറ്റ് വർക്കിനുമിടയിൽ വരുന്ന റൂട്ടുകളുടെ മാപ്പ്‌]]
ചെന്നൈ നഗരത്തിൽ നിന്നും 50 കി.മീ. വരെ ദൂരെയുളള സ്ഥലങ്ങളിലേക്ക് മെട്രോപോളിറ്റൻ ട്രാൻസ്‌പോർട്ട് കോർപ്പറേഷന്റെ റഗുലർ, ഡീലക്‌സ് ബസ്സുകൾ സർവീസ് നടത്തി വരുന്നു.
വിവിധയിനം ബസ്സുകൾ
ചെന്നൈ നഗരത്തിൽ സേവനം നടത്തി വന്ന നിരവധി പഴയ ബസ്സുകൾ പിൻവലിച്ച് പകരം പുതിയ ബസ്സുകൾ നിരത്തിലിറക്കി വരുന്നു.
ഡീലക്‌സ് ബസ്സുകൾ ഓട്ടോമാറ്റിക് ഡോറുകൾ ഘടിപ്പിച്ച ലോ ഫ്‌ളോർ വാഹനങ്ങളാണ്. കാലുകൾ വെക്കാൻ സൗകര്യത്തിൽ കൂടുതൽ അകലത്തിൽ
വിന്യസിച്ചിരിക്കുന്ന പ്ലാസ്റ്റിക്ക് കസേരകളും, സുഖപ്രദമായ കുഷ്യൻ ചെയറുകളും ഉപയോഗിക്കുന്നു.
ഡീലക്‌സ് ബസ്സുകളിലെ കുറഞ്ഞ നിരക്ക് 7 രൂപയാണ്. ബ്ലൂ ലൈൻ, യെല്ലോ ലൈൻ, ഓറഞ്ച് ലൈൻ, വൈറ്റ് ലൈൻ സർവീസുകളെ മൊത്തത്തിൽ ഡീലക്‌സ് സർവീസുകളായി പരിഗണിക്കുന്നു.
നൂറിലധികം ഏ.സി. വോൾവോ ബസ്സുകളും ഇരുപതിലധികം റൂട്ടുകളിൽ ഓടുന്നുണ്ട്. 2012 നവംബർ 22 വരെയുള്ള കണക്കുകളനുസരിച്ച് മെട്രോ ട്രാൻസ്‌പോർട്ട് കോർപ്പറേഷന്റെ പക്കലുള്ള ബസ്സുകളുടെ എണ്ണം 3,637 ആണ്.
ബസ് റൂട്ടുകളുടെ പട്ടിക
Legend: HF- High Frequency Route, NS - Night Service Route, LF - Low Frequency Route
പുറത്തേക്കുള്ള കണ്ണികൾ
വർഗ്ഗം:ചെന്നൈയിലെ ഗതാഗതം
ബ്ലയ്ത്ത് വരമ്പൻ
ബ്ലയ്ത്ത് വരമ്പന്   ഇംഗ്ലീഷിൽ  Blyth's Pipit  എന്നാണ് പേര്. ശാസ്ത്രീയ നാമംAnthus godlewskii എന്നാണ്. ഇംഗ്ലീഷ് ജന്തുശാസ്ത്രജ്ഞനായ എഡ്വേഡ് ബ്ലിത്തിന്റെ അനുസ്മരണയ്ക്കായാണ് ഈ പേര്.
വിതരണം
മംഗോളിയയിലും പരിസരങ്ങളിലും പ്രജനനം നടത്തുന്നു. തണുപ്പുകാലത്ത് തെക്കേഏഷ്യയിലേക്ക് ദേശാടനം നടത്തുന്നു, അപൂർവമായി പടിഞ്ഞാറൻ  യൂറോപ്പിലേക്കും.
വിവരണം
മുകൾഭാഗത്ത് തവിട്ടുനിറം, അടിവശത്ത് മങ്ങിയ നിറം. വയൽ വരമ്പനോട് സാമ്യമുണ്ട്. വയല്വരമ്പനേക്കാൾ വലിപ്പം കുറവ്, ചെറിയ കാലുകൾ, ചെറിയ ഉരുണ്ട കൊക്കുകൾ എന്നിവയുണ്ട്.
ഭക്ഷണം
പ്രധാന ഭക്ഷണം പ്രാണികളാണ്.
കോട് പുരാൻസിംഗ്
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് കോട് പുരാൻസിംഗ്. കോട് പുരാൻസിംഗ് വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് കോട് പുരാൻസിംഗ് ൽ 26 വീടുകൾ ഉണ്ട്. ആകെ ജനസംഖ്യ 113 ആണ്. ഇതിൽ 64 പുരുഷന്മാരും 49 സ്ത്രീകളും ഉൾപ്പെടുന്നു. കോട് പുരാൻസിംഗ് ലെ സാക്ഷരതാ നിരക്ക് 69.03 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. കോട് പുരാൻസിംഗിലെ 6 വയസ്സിനു താഴെയുള്ള കുട്ടികളുടെ എണ്ണം 15 ആണ്. ഇത് കോട് പുരാൻസിംഗ് ലെ ആകെ ജനസംഖ്യയുടെ 13.27 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 42 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 40 പുരുഷന്മാരും 2 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 97.62 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 97.62 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
കോട് പുരാൻസിംഗിലെ 75 പേർ പട്ടിക ജാതി വിഭാഗത്തിൽ പെടുന്നു.
ക്യൂഷൂ
ജപ്പാനിലെ ഒരു പ്രമുഖ ദ്വീപാണ് ക്യൂഷൂ (九州) .ജപ്പാനിലെ 3-ാമത്തെ വലിയ ദ്വീപു കൂടിയാണ് ഇത്. ജപ്പാനിന്റെ എറ്റവും തെക്കു ഭാഗത്തായി സ്ഥിതി ചെയ്യുന്നു.ഈ ദ്വീപിന്റെ പഴയ പേര് ക്യു കോ കു(ശാന്ത സമുദ്രത്തിന്റെ പടിഞ്ഞാറ് ഭാഗം)എന്നായിരുന്നു. ഈ ദ്വീപിന്റെ ചരിത്ര നാമം സൈക്കാഡോ എന്നാണ്. 2006-ലെ സെൻസസ് പ്രകാരം ജനസംഖ്യ 13,231,995 ആണ്, ഇത് ജപാനിലെ ആകെ ജനസംഖ്യയുടെ ഏകദേശം 10.6% ആണ്. വിസ്തീർണം 35,640 ചതുരശ്ര മീറ്ററാണ്. ഇതിൽ കൂടുതൽ ജനങ്ങളും താമസിക്കുന്നത് വടക്കു പടിഞ്ഞാറൻ പ്രദേശങ്ങളിലാണ്, പ്രത്യേകിച്ചും ഫുകുവോക (ജനസംഖ്യ 1,460,000 ) കിറ്റാക്യുഷു (ജനസംഖ്യ   977,000) എന്നീ നഗരങ്ങളിൽ.
ഇതിന്റെ മറ്റൊരു പ്രത്യേകത ധാരാളം അഗ്നി പർവതങ്ങൾ നിറഞ്ഞ ഒരു ദ്വീപു കൂടിയാണിത് എന്നതാണ്.ജപ്പാനിലെ എറ്റവും സജീവ അഗ്നിപർവതമായ മൗണ്ട് അസോ ഇവിടെയാണ്.1591 മീറ്ററാണ് ഇതിന്റെ ഉയരം. കാൻമോൺ ടണലുകളും കാൻമോൺ പാലവും ക്യൂഷുവിനെ ഹോൺഷുവുമായി ബന്ധിപ്പിക്കുന്നു.
ക്യൂഷുവിന്റ്റെ ചില ഭാഗങ്ങളിൽ സബ്ട്രോപ്പിക്കൽ (ഉപോഷ്ണമേഖല) കാലാവസ്ഥയാണുള്ളത്, പ്രത്യേകിച്ചും മിയസാക്കി, കഗോഷിമ പ്രൊഫക്ചറുകളിൽ. പ്രധാന കാർഷികോൽപ്പനങ്ങളിൽ അരി, ചായ, പുകയില, മധുരക്കിഴങ്ങ്, സോയ; സിൽക്ക് എന്നിവയുൾപ്പെടുന്നു.
വിദ്യാഭ്യാസം
ധാരാളം സർവകലാശാലകളും കോളേജുകളുമുള്ള ഒരു പ്രദേശം കൂടിയാണ് ക്യൂഷൂ.പ്രധാന സർവകലാശാലകൾ-1.നാഷണൽ യൂണിവേഴ്സിറ്റി 2.ക്യൂഷൂ യൂണിവേഴ്സിറ്റി 3.സാഗാ യൂണിവേഴ്സിറ്റി 4.നാഗസാക്കി യൂണിവേഴ്സിറ്റി 5.കുമാമാറ്റോ യൂണിവേഴ്സിറ്റി 6.ഫുക്കുവോക്ക എഡ്യൂക്കേഷണൽ യൂണിവേഴ്സിറ്റി 7.ഒയ്റ്റ യൂണിവേഴ്സിറ്റി 8.മിയാസാക്കി യൂണിവേഴ്സിറ്റി 9.കഗോഷിമ യൂണിവേഴ്സിറ്റി 10.നാഷണൽ ഇൻസ്റ്റിറ്റ്യൂട്ട് ഓഫ് ഫിറ്റ്നെസ്സ് ആൻഡ് സ്പോർഡ്സ് ഇൻ കനോയ..
അവലംബം
വർഗ്ഗം:ജപ്പാനിലെ ദ്വീപുകൾ
ചാത്തോത്ത്‌ രൈരു നായർ
കേരളത്തിലെ ഒരു പ്രമുഖ സ്വതന്ത്ര്യ സമര സേനാനിയും, ഗാന്ധിയനും ആയിരുന്നു ചാത്തോത്ത്‌ രൈരു നായർ (ജനനം:1922 ഫെബ്രുവരി 10-മരണം:2020 ജുലൈ 3)
ജീവിതരേഖ
കണ്ണൂരിലെ പിണറായിയിൽ ഒരു ഇടത്തരം കുടുംബത്തിൽ അധ്യാപകനായ രൈരു നായരുടേയും ചാത്തോത്ത്‌ മാധവി അമ്മയുടേയും മകനായ്‌ 1922 ഫെബ്രുവരി 10നു ജനനം. വിദ്യാഭ്യാസ കാലത്തു തന്നെ സ്വാതന്ത്ര്യസമര പോരാട്ടങ്ങളിൽ ആകൃഷ്ടനായിരുന്നു. മഹാത്മാഗാന്ധി തലശ്ശേരിയിൽ വന്നപ്പോൾ കാണുവാൻ കഴിയാത്ത നിരാശയിൽ പതിമാന്നാം വയസ്സിൽ മഹാരാഷ്ട്രയിലെ വാർധയിലേക്ക്‌ പോവുകയും ഗാന്ധിയെ കണ്ട്‌ സംസാരിക്കുവാൻ പറ്റുകയും ചെയ്തു. മാഗനവാഡി സേവാഗ്രാമത്തിൽ ഗാന്ധി, സുഭാസ് ചന്ദ്ര ബോസ് എന്നിവരോടൊപ്പം മാസങ്ങൾ ചിലവഴിച്ചു.
പഠനശേഷം ജ്യേഷ്ഠനും ഐ.എൻ.എ പ്രവർത്തകനുമായിരുന്ന കെ.പി.എൻ.നായർക്കൊപ്പം മലേഷ്യയിലെത്തി. അവിടെ ഐ.എൻ.എ. യുമായി ബന്ധപ്പെട്ട് പ്രവർത്തിച്ചു. മടങ്ങി കോഴിക്കോട് എത്തിയപ്പോൾ കമ്മ്യൂണിസ്റ്റ് പാർട്ടിയുമായി അടുത്തു. എ.കെ.ജി.യും ഇ.എം.എസ്സും മുതൽ മുഖ്യമന്ത്രി പിണറായി വിജയൻ വരെയുള്ള നേതാക്കളുമായി അടുത്ത ബന്ധം സൂക്ഷിച്ചിരുന്നു. തിരിച്ച്‌ വന്ന ശേഷം വിശ്രമജീവിതം ആരംഭിക്കുന്നത്‌ വരെ കോഴിക്കോട് വ്യാപാരി ആയിരുന്നു
ഹാർട്ട്സ് മൗണ്ടൻസ് ദേശീയോദ്യാനം
അവലംബം
വർഗ്ഗം:ടാസ്മേനിയയിലെ ദേശീയോദ്യാനങ്ങൾ
വെളുത്ത ഉമ്മം
ഉമ്മത്ത്, കരുകൂമത, കുമത എന്നെല്ലാം അറിയപ്പെടുന്ന ഒരു കുറ്റിച്ചെടിയാണ് വെളുത്തുമ്മം അഥവാ വെളുത്ത ഉമ്മം. . അലങ്കാരച്ചെടിയായും ഔഷധസസ്യമായും നട്ടുവളർത്തുന്നു. 3000 വർഷത്തോളമായിട്ടുണ്ടാവും ഇതൊരു ഔഷധസസ്യമായ്ക് ഉപയോഗിച്ചുതുടങ്ങിയിട്ട്. ചൈനയിലെ നാട്ടുവൈദ്യത്തിൽ വെളുത്ത ഉമ്മം വ്യാപകമായി ഉപയോഗിച്ചുവരുന്നു. . Datura ജനുസിലെ മറ്റു അംഗങ്ങളെപ്പോലെ വെളുത്തുമ്മവും വിഷമാണ്. ചതച്ച ഇലയും വേരും വെള്ളത്തിൽ ഇട്ട് കുറെ നേരം വച്ച് ഊറ്റിയെടുത്ത നീര് വളരെ ശക്തിയുള്ള മയക്കുമരുന്നാണ്. .
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:വിഷസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:സൊളാനേസീ
ലക്ഷ്മീരോഗം
നെല്ലിനെ ബാധിക്കുന്ന ഒരു കുമിൾരോഗമാണ് ലക്ഷ്മീരോഗം (False smut). വാരിപ്പു രോഗം എന്നും ഇതിന് പേരുണ്ട്. നെന്മണികളെ ആക്രമിച്ച് മണികൾക്ക് പകരം മഞ്ഞ നിറത്തിലുള്ള കുമിളിന്റെ തന്തുക്കൾ അടങ്ങിയ പന്തുപോലുള്ള ഗോളങ്ങളാക്കി മാറ്റുന്നതാണ് രോഗലക്ഷണം. നെല്ല് അരിയുറയ്ക്കുമ്പോൾ നെന്മണിയിൽ ഉണ്ടാകുന്ന പാൽ കവിഞ്ഞ് ഒഴുകുന്നത് മൂലമാണ് ലക്ഷ്മീരോഗം ഉണ്ടാകുന്നതെന്നാണ് പഴമക്കാർ പറഞ്ഞിരുന്നത്. വിളവ് കൂടുന്ന കാലത്ത് ചില കണ്ടങ്ങളിൽ ഏതാനും കതിരുകളിൽ ഈ രോഗം കാണുക സാധാരണമായതുകൊണ്ട്, ഈ രോഗം വരുമ്പോൾ വിളവ് കൂടുമെന്നൊരു വിശ്വാസം കൃഷിക്കാർക്കിടയിലുണ്ട്. ഈ രോഗം മൂലം വിളഞ്ഞ ധാന്യങ്ങളുടെ തൂക്കത്തിൽ കുറവുണ്ടാകുന്നു. ഇവയിൽനിന്നെടുക്കുന്ന വിത്ത് മുളയ്ക്കൽ കുറവായിരുക്കും. 90% മുകളിൽ ആപേക്ഷിക ആർദ്രതയും 25-35ºC താപനിലയിലും ആണ് ഈ രോഗം ഉണ്ടാകാനുള്ള സാധ്യത കൂടുതൽ.
ലക്ഷണങ്ങൾ
നെൽക്കതിരുകളിൽ നെന്മണിയോട് ചേർന്ന് മഞ്ഞനിറത്തിൽ രൂപപ്പെടുന്ന ഉരുണ്ട മണികൾ ഉണ്ടാകുന്നതാണ് പ്രധാനലക്ഷണം. സ്വർണ്ണ മണികളെപ്പോലെ കാണുന്ന ഇവയുടെ മുകളിൽ നിന്ന് മഞ്ഞ നിറത്തിലുള്ള ഒരു പൊടിയും ഉണ്ടാകും. മഴയും കൂടിയ ആദ്രതയും മണ്ണിലെ ഉയർന്ന നൈട്രജൻ സാന്നിദ്ധ്യവും ഈ രോഗമുണ്ടാകുന്നതിനുള്ള അനുകൂലകങ്ങളാണ്. കാറ്റ്, ഈ ഫംഗസ്സ് രോഗത്തിന്റെ ബീജങ്ങൾ ഒരു ചെടിയിൽ നിന്ന് മറ്റൊരു ചെടിയിലേയ്ക്ക് പകരുന്നത് സഹായിക്കുന്നു. പൂക്കുന്ന ഘട്ടത്തിലാണ് ഈ രോഗം ചെടിയെ ബാധിക്കുന്നത്. == നിയന്ത്രണ മാർഗ്ഗങ്ങൾ ==